(Adkaset eus Venelli)\nAn Unelli hag o amezeien en Arvorig\nAn Unelli, pe Veneli, pe c’hoazh Venelli (Οὐένελοι en henc’hresianeg) a oa ur ur bobl c’halian en Arvorig gwechall. O vevañ e oant el ledenez a zo anvet bremañ Cotentin, en norzh da bobl an Abrincatui hag er c’hornôg d’al Lexovii. Hervez Ptolemaios e oa Crociatonum kêr-benn ar Veneli, met n’eur ket sur pelec’h e oa ar gêr-se.\nMeneget int gant Julius Caesar e-barzh De Bello Gallico , e-kichen pobloù all eus Arvorig, evel ar Weneted, an Osismied pe ar Guriosolited. Sujañ a rejont da Publius Licinius Crassus e 57 kent JK ; met e 56 kent JK e voe ret kas un armead Romaned adarre a-enep an Unelli o doa graet emglev gant pobloù all eus Arvorig, Weneted, Kuriosolited, Lexovii, Aulerci Eburovices... Quintus Titurius Sabinus a oa e penn tri lejion soudarded roman, a-dal d’an Unelli ha d’o amezeien. Renet e oa ar C’halianed gant Viridovix. Kontañ a ra Julius Caesar penaos e voe faezhet ar C’halianed pa glaskjont tagañ kamp ar Romaned. Lazhet e voe kalz anezho ha nebeud a zeuas a-benn da dec’hout rak ar varc’heien roman.\nGant an Unelli e voe kaset un armead 6000 den da emgann Alesia e 52 kent JK.\n↑ Commentarii de Bello Gallico levrenn II, 34 & levrenn III, 11\n↑ Commentarii de Bello Gallico, Levrenn III, 17—19\n↑ Commentarii de Bello Gallico, levrenn VII, 75\nAdtapet diwar « https://br.wikipedia.org/w/index.php?title=Unelli&oldid=1723643 »\nKemmoù diwezhañ degaset d'ar bajenn-mañ d'an 22 Her 2016, da 16:52.


An divizoù gwerzhañ hag implijout hollek amañ skrivet zo o fal termeniñ an doareoù ha divizoù gwerzh lakaet e pleustr gant BreizhVOD ha BreizhVOD+. Kinnig a ra BreizhVOD d'e sellerien ha dre hanterouriezh al lec'hienn-mañ, ur renabl programmoù klewelet (anvet "Ar Programmoù") a-drugarez d'ur servij video diouzh ar goulenn a ro ar gwirioù da sellet ouzh ur programm war ur prantad amzer termenet pe didermen. Kinnig a ra ar servij BreizhVOD+ ur sistem feurmiñ filmoù hollek dre goumanant.\nAr programmoù kinniget zo ar re a vez gwelet el lec'hienn nemetken. BreizhVOD ha BreizhVOD+ a c'hell tennañ programmoù eus ar renabl kinniget el lec'hienn pa gar.\nPeurreizh e-keñver ar reolennoù e talvoud evit ar pellwerzhañ dre Internet eo an divizoù hollek-mañ, en o zouez ar melladoù L 111-1, L 113-3, L 121-18 hag ar re all war o lerc'h eus Kod ar Beveziñ ha melladoù 1369-1 ha 1369-2 er C'hod Keodedel, bet kemmet pe lakaet gant al lezenn niv. 2004-575 eus an 21 a viz Even 2004, he fal reiñ fiziañs en armerzh niverel.\nRen a ra an Divizoù Gwerzhañ Hollek-mañ ar servijoù kinniget dre hanterouriezh al lec'hienn www.breizhvod.com nemetken.\nTalvezout a ra neuze e asant implijer al lec'hienn-mañ an Divizoù Hollek Gwerzhañ en o fezh kerkent ha ma vez o c'hourc'hemenn ur programm kleweled pe pa gas un evezhiadenn pe un ali war ur programm bennak.\nKement diviz degaset ganeoc'h ha na vefe ket diouzh hor re ne vo ket asantet nemet ha diskleriet e vefe bet ganeomp dre skrid e c'hall bezañ lakaet da dalvezout.\nForzh pegoulz e c'hallimp cheñch an divizoù gwerzhañ-mañ gant ma lakaimp ar cheñchamantoù-se war-wel en hol lec'hienn. D'an implijer an hini eo da vont ha da lenn kement chañchamant bep tro ma ra ur gourc'hemenn.\n2 Piv omp ?\nSaez sokial : 1, straed ar Baradoz - 29 000 KEMPER\nUr gevredigezh diskleriet d'an isprefeti e Kastellin an 12 a viz Du 1998 eo Dizale\nRet eo d'an implijer bezañ 18 vloaz da nebeutañ ha bezañ aotreet gant al lezenn pe bezañ e-kerz un aotre digant e gerent evit gourc'hemenn un oberenn el lec'hienn.\nA-raok pep gourc'hemenn e aliomp hor pratikoù da deurel ur sell ouzh ar rubrikenn "Penaos implijout Breizhvod" ha gwiriekaat e c'hell implijout ar pezh a ginnigomp war Breizhvod gant e urzhiataer.\nKement gourc'hemenn eus ur programm pe eus meur a brogramm a rank tremen dre grouidigezh ur gont personel ha stag ouzh Breizhvod. Ret eo neuze d'ar pratik digeriñ ur gont hag a vo lakaet e pleustr kerkent ha ma vo skrivet un "anv" hag ur "ger kuzh" dibabet gantañ. Bez‘ e c'hello ar pratik cheñch kement titour zo war e gont pa garo.\nE ken kaz en dije ar pratik disoñjet ar ger kuzh, e c'hello goulenn ma vefe kaset dezhañ en-dro dre bostel.\nEvit krouiñ ur gont e ranker leuniañ ar follenn enskrivañ niverel. Kadarnaet 'vo an enskrivadur war Breizhvod ha krouidigezh ar gont dre ur postel kaset d'an danvez pratik.\nAotreet eo BreizhVOD da glozañ ur gont e ken kaz e c'hoarvezfe unan eus an degouezhioù-mañ : diouer a baeamantoù, oberoù ur pratik pe eus ur gont e-maez reolennoù ar berc'henniezh intelektuel, pe n‘eus forzh peseurt ober gant ur pratik a vefe a-enep reolennoù an Divizoù Gwerzhañ Hollek-mañ\nKinniget eo d'ar pratik sellet ouzh ur programm feurmet, kement ha ma kar, hag e-doug ur prantad a 48 eurvezh adalek an deiziad feurm. Evit gellout feurmiñ ha sellet ouzh ur programm e ranker chom kennasket ouzh ur rouedad Internet.\nb) Prenañ ur programm\nUr wech pellgarget fichennaoueg ar programm e c'hell ar pratik sellet outañ kement ha ma kar hag e-doug ur prantad amzer didermen. Un aotre, hag unan nemetken a vez roet dre fichennaoueg prenet. Reiñ a ra an aotre-mañ ar gwirioù amañ da-heul :\n- Ar gwir da bellgargañ fichennaoueg ar programm e-pad 8 devezh adalek deiziad prenañ ar programm\n- Ret eo pellgargañ ar programm a-bezh a-raok sellet outañ hag evit pellgargañ anezhañ e ranker chom kennasket ouzh ur rouedad Internet. Chom a raio ar programm war bladenn galet urzhiataer ar pratik. Bez‘ e c'hello ar pratik - ur wech pellgarget ar programm - sellet outañ hep bezañ kennasket ouzh Internet.\nBez' e c'hell ur pratik gourc'hemenn war hol lec'hienn ur gopienn fetis eus programmoù zo e stumm un DVD (ar re-mañ zo ur meneg en o c'hichen "Prenañ un DVD"). An DVD diouzh ar goulenn (DVOD) zo embannet e stumm MPEG-2 PAL. Klotañ a ra o stumm gant urzhiaterioù PC, Mac ha Linux m'o deus ar re-mañ ul lenner DVD hag ivez war lennerioù DVD hezoug pe lennerioù DVD ordinal. Ne c'hell ket padout un DVD bet moullet diouzh ar goulenn en tu all da 100 munutenn. Ur brenadenn a vefe enni meur a brogramm, hag a badfe en tu all da 100 munutenn, a lakafe ac'hanomp da embann meur a bladenn DVD hag a vefe neuze fakturennet d'ar pratik. Ne c'hello ket, anat deoc'h, daouhanteriñ BreizhVOD ur programm.\nKaset 'vo ar gourc'hemenn d'ar pratik d'ar chomlec'h a vo bet merket gantañ da vare krouidigezh e gont.\nc'h) Koumananatiñ da vBreizhVOD+\nUr wech paeet ur c'houmanant miziek e vo roet an aotre d'ar pratik da sellet ouzh kement film kinniget war lec'hienn BreizhVOD+\n5 Gourc'hemenn ha penaos heuliañ ?\nHeuliañ a ra ar gourc'hemenn meur a brantad :\n- Dibab ur programm - pe meur a hini - gant ar pratik\n- Krouidigezh ur gont personel pe mont war ur gont bet krouet dija gant ar pratik\n- Sellet ouzh danevell ar gourc'hemenn\n- Kadarnaat ar gourc'hemenn (gwelet e vo o klikañ war an ivinell "Ma gourc'hemenn")\n- Postel degemeret gant ar pratik o kadarnaat en-dro ar gourc'hemenn\n- Asantet da vat ar gourc'hemenn ur wech kadarnaet ar paeamant d'ar gevredigezh Dizale\nAnat deoc'h e c'hellfe BreizhVOD pe BreizhVOD+ nac'hañ seveniñ ur gourc'hemenn d'ur pratik ma vije bet trubuilhoù gantañ en a-raok.\nMa ne zeufe ket a-benn ar pratik da bellgargañ ur programm bet prenet gantañ abalamour d'un abeg teknikel bennak e ranko kas keloù da breizhvod@breizhvod.com\nUr bajenn zo gouestlet d'ar prizioù e lec’hienn Breizhvod. Implijout a reer an euroioù hag ar prizioù kinniget zo gant taosoù hag all.\nEvit a sell ouzh ar servij DVOD e vez kontet er priz : koust ar pellgargañ war ar programm dibabet gant ar pratik, frejoù treuzkas ar programm war ur skor DVD ha priz ar bladenn. Ouzhpennet e vo mizoù kas par da bemp euro evit pep pladenn. Kaset e vo ar programm dre lizher doare "Max 2".\nPep gourc'hemenn a rank bezañ paeet dre ar moneiz Euro, n'eus forzh ar vro ma vez urzhiet ar gourc'hemenn. Ar prizioù gwirion zo ar re merket el lec'hienn da vare enrolladenn ar gourc'hemenn (gallout a raio BreizhVOD kemm anezho pa garo). Fakturennet e vo ar programmoù war an diazez-mañ.\nRet eo da gement paeamant a denn da implij al lec'hienn www.breizhvod.com heuliañ ar reolennoù amañ da heul :\n- Paeamant dre dreuzvankadenn dre ar sistem gwarezet anvet Citélis meret gant Kef Kengret Breizh. Evit dont a-benn d'ober ur seurt paeamant e ranko ar pratik kas titouroù diwar-benn niverenn e gartenn-vank, deiziad klozadur ar gartenn, hag ar skrid kuzh meneget tro-kein ar gartenn. Anat eo e vo tennet an arc'hant diwar gont ar pratik kerkent ha ma vo roet an aotre digant BreizhVOD en ober, hag a-raok ma c'hellfe ar pratik pellgargañ ar programm. A bouez kenañ eo surentez al lec'hienn www.breizhvod.com. Abalamour da se e vez implijet ganeomp ur sistem gwarezet.\n- Dre chekenn pe dre gartenn evit ar gourc'hemenn DVD nemetken, evit bezañ koumanantet da vBreizhVOD+ evit ur bloavezh pe evit ar c'hinnig dreistordin 4 mizvezh evit BreizhVOD+. Ar chekenn zo da vezañ savet e anv "BreizhVOD"\nAr prizioù a zo kaoz anezho war al lec'hienn-mañ zo e talvoud evit ar werzh ledan met evit un implij personel. Ma fellfe d'ur pratik implijout ur programm e diavaez un implij personel, mont e darempred gant ar gevredigezh DIZALE : Dizale - 31, bali ar meurvor - 56 340 PLARNEL pe skrivit deomp dre bostel samuel@dizale.bzh\n7 Perc'henniezh Intelektuel\nKement skrid, ali, skeudenn fiñv pe difiñv, logo, anv ha merk meneget el lec'hienn-mañ zo gwarezet dre ar gwir war ar Berc'henniezh Intelektuel ha gwir an oberourien dre ar bed holl. Hervez ar reolennoù-mañ ez eo aotreet ar skignadennoù prevez ha digoust kinniget e diabarzh tiegezh ar pratik nemetken ha pep eilenn zo miret strizh evit un implij prevez evit ar pratik nemetken ha n'int ket aotreet evit un implij hollek.\nAr gerioù "implij prevez" ne dalvezont ket ez eo aotreet ar skignadennoù e lec'hioù foran evel kluboù, mediaouegoù, busoù, bigi, ospitalioù, tavarnioù, otelioù, skolioù,...\nEn em engouestlañ a ra ar pratik da chom hep kemm, eilañ embann, treuzkas, gwerzhañ pe skignañ e n'eus forzh peseurt doare e vefe ar programmoù klewelet.\nDre ma vez miret strizh pep gwir, kement eilad ha pa vefe un eilad hollek pe eus ul lodenn eus al lec'hienn www.breizhvod.com pe/hag eus unan eus lodennoù al lec'hienn pe eus ar programmoù klewelet zo difennet groñs.\nKinniget e vez servijoù breizhvod d'e bratikoù gant ma vo doujet ar reolennoù-mañ :\n- Chom hep eilañ, kemm pe distruj al lec'hienn pe ul lodenn eus al lec'hienn ;\n- Chom hep klask nullañ, truchañ pe lakaat reuz e n'eus forzh peseurt doare e vefe kement elfenn stag ouzh al lec'hienn pe stag ouzh surentez al lec'hienn pe c'hoazh o virout implij al lec'hienn (i) pe o lakaat divizoù evit implijout al lec'hienn pe danvez al lec'hienn (ii) ;\n- Chom hep implijout pe reiñ lañs d'ur sistem emgefre (ha pa vefe, robot, spider pe lenner all) pe implijout al lec'hienn evit kas kemennadennoù da implijerien breizhvod.com ;\n- Chom hep dastum daveennoù personel diwar-benn nep implijer eus al lec'hienn pe eus ur servij bennak eus al lec'hienn ;\n- Chom hep mont da glask implijout danvez al lec'hienn evit un abeg na vefe ket prevez ha nann kenwerzhel en un doare na vefe ket bet dezrevellet en Divizoù Gwerzhañ Hollek-mañ\nE mod ebet ne c'hello BreizhVOD pe BreizhVOD+ bezañ lakaet atebek eus implij ur programm klewelet pe eus an danvez a gaver ennañ. Ar programm kinniget zo bet savet en ur zoujañ ouzh reolennoù ar Gwir gall.\nPerzhioù ar programmoù zo termenet gant BreizhVOD hag a zo par d'ar re dezrevellet el lec'hienn d’ar mare m'eo bet kaset ar gourc'hemenn. Bez' e c'hellont bezañ kemmet pe cheñchet da n'eus forzh mare.\nAr skeudennoù a gaver el lec'hienn-mañ n'o deus talvoudegezh ebet hag embannet e vezont war al lec'hienn evit reiñ un tañva nemetken eus ur programm.\nNe c'hello e mod ebet BreizhVOD bezañ lakaet atebek eus ur gaou bennak bet gouzañvet gant ur pratik en abeg da :\n- Un diglot teknikel bennak etre ar programmoù kaset gant Dizale ha meziantoù implijet gant urzhiataer ar pratik ;\n- Un diouer a vezañs eus al lec'hienn war ar rouedad a virfe ouzh ar pratik da c'hourc'hemenn programmoù zo pe dre vras eus n'eus forzh peseurt kudenn deknikel ;\n- Un diouer eus ur programm bennak bet kinniget el lec'hienn ;\n- Un darvoud dreistordinal - "force majeure" - evel m'eo termenet gant barnadennoù al Lez-Varn a Dorridigezh c‘hall ;\n- Un ober bennak pe un diouer a ober a-berzh ar pratik.\nNe ginnig ket BreizhVOD ur servij evit pakañ ur rouedad Internet. Ret eo d'ar pratik bezañ kennasket gant ur seurt rouedad a-raok gellout implijout Breizhvod. Ne c'hello ket neuze BreizhVOD bezañ lakaet kiriek eus forzh peseurt trubuilh a c'hoarvezfe war ar rouedad-mañ. Ne c'hello ket ivez hag er memes mod BreizhVOD bezañ lakaet kiriek eus liammoù "hypertext" a gasfe ar pratik war-zu lec'hiennoù all. Engouestlañ a ra ar pratik chom hep klask tagañ pe tremen dreist ar sitem diwall niverel ha chom hep lakaat pratikoù all d'ober kement-all. Evit ar pezh a sell ouzh ar gourc'hemenn programmoù (war-bouez an DVOD), e c'hell BreizhVOD, diwar ur goulenn savet a-ratozh a-berzh ar pratik ouzh « breizhvod@breizhvod.com », reiñ an aotre da bellgargañ en-dro ur wech nemetken ar programmoù a vije bet distrujet abalamour da gudennoù teknikel o dije diverket pe distabilaet ar programmoù bet stoket war bladennoù kalet urzhiataerioù ar pratik.\nBez‘ e c'hello BreizhVOD implijout roadennoù personel ur pratik evit seveniñ e c'hourc'hemenn pe evit kreñvaat ar c'hinnig programmoù eus Breizhvod dre hanterouriezh ur gelaouennig (pe newsletters) da skouer.\nHervez ar pezh zo skrivet e mellad 34 al lezenn n°78-17 bet embannet d‘ar 6 a viz Genver 1978 diwar-benn ar Stlenneg, ar fichennoù hag ar Frankizoù, o deus ar pratikoù ur gwir da gemm ar roadennoù personel diwar o fenn pe da nac'hañ ouzh an embregerezh en deus dastumet anezho o implijout. Gallout a ra ar pratik goulenn groñs ma vefe kemmet, klokaet, sklaeret pe hizivaet an titouroù diwar e benn ma vefent diglok, faos, damsklaer.\nEvit lakaat e wirioù e pleustr e c'hell ar pratik kas keloù dre an ivinell "Darempred" - rubrikenn "Ma c'hont" pe en ur skrivañ da :\nBreizhVOD - 1, straed ar Baradoz - 29 000 KEMPER\nSavet eo al lec'hienn-mañ da glask bastañ ar gwellañ posupl da c'hoantoù hor pratikoù. Abalamour da se e vez implijet "cookies" gant BreizhVOD. Implij ar "c'hookie" a ro an tu deomp da c'houzout peur ez eus tremenet ur pratik war hol lec'hienn ha da wellaat neuze ar pezh a c'hell BreizhVOD kinnig dezhañ.\nAn Divizoù Gwerzhañ Hollek-mañ zo diouzh al lezenn c'hall. Kement dizemglev a savfe etre ar pratik ha BreizhVOD a vo lakaet dindan beli lezioù-barn an Oriant. E ken kaz e c'hoarvezfe un diaester bennak da vare ar gourc'hemenn e c'hell ar pratik klask, a-raok mont dirak al lezioù-barn, un diskoulm dre gaer en ur vont da skouer e darempred gant ur gevredigezh evit difenn gwir ar vevezerien.


An aviel hervez Sant Mark - Pennad 5 - Le Diocèse de Quimper et Léon\nAccueil - Les évangiles en breton - An Aviel hervez Sant Mark - Traduction Danielou - An aviel hervez Sant Mark – Pennad 5\n1 Mond a ra beteg an tu all d’ar mor, e bro ar Jerazenianed. 2 Pa oa diskennet Jezuz euz ar vag, en em gav dirazañ dioustu, o tond euz ar beziou, eun den gantañ eur spered dihlan. 3 Ober a ra e annez er beziou. Ha gand eur jadenn zoken, ne hell den ebed ken e liamma. 4 O veza m’o-doa e liammet aliez, gand ereou ha chadennou, e-noa tarzet ar chadennou ha torret an ereou. Ha den n’e-neus an nerz d’e zuja. 5 Heb ehan, noz-deiz, er beziou hag er meneziou, ema o krial hag oh en em vloñsa gand mein.\n6 O weled Jezuz euz a-bell, e tired hag e stou dirazañ. Hopal a ra ha lavared gand eur vouez kreñv : « Petra ’zo ahanout din, Jezuz, mab da Zoue, an Uhel-Meurbed ? 7 Da aspedi a ran, dre Zoue, n’am zrubuill ket ! » 8 Rag lavared a ree Jezuz dezañ : « Deus er-mêz, spered dihlan, e-mêz an den-ze ! » 9 Goulenn a ra digantañ : « Da ano-dit ? ». Hag eñ da respont dezañ : « Strollad eo ma ano, rag kalz emaom. »\n10 E aspedi a ra da jom heb o has er-mêz euz ar vro. 11 Ha bez’ e oa e-kichenn ar menez eur mell bandennad-voh o peuri. 12 E aspedi a reont, en eur lavared : « Kas ahanom er moh, evid ma ’z afem enno. » 13 O lezel a ra da vond. Hag o tond er-mêz, ez a ar sperejou dihlan e-barz ar moh. Diruilla a ra an tropell euz lein an tornaod d’ar mor, war-dro daou vil anezo : beuzet int er mor.\n14 O mesaerien a ya kuit da gas kelou da dud kêr ha da re ar mêziou. 15 Dond a reont da weled petra ’zo c’hoarvezet. Tostaad a reont ouz Jezuz ha selled ouz an den bet gantañ an droug-spered, azezet, gwisket, yah en e spered, eñ hag e-noa bet ar strollad. Hag aon a grog enno. 16 Ar re o-deus gwelet a gont dezo petra ’zo c’hoarvezet gand den e zroug-spered ha gand ar moh. 17 Ha krogi a reont da aspedi Jezuz da vond kuit euz o bro.\n« Embann ar pez e-neus Doue greet evidout »\n18 Pa bign Jezuz er vag, e houlenn digantañ an den e-noa bet an droug-spered mond d’e heul. 19 Jezuz n’e lez ket da zond med lavared a ra dezañ : « Kerz d’ar gêr, daved da dud, hag embann dezo ar pez e-neus an Aotrou greet evidout ha penaoz e-neus bet truez ouzit. » 20 Mond a ra kuit ha krogi da embann, en Deg-Kêr, kement e-neus Jezuz greet evitañ. Ha souezet eo an oll dud.\n21 Goude m’e-neus Jezuz treizet gand ar vag, beteg an tu all, en em vod eur boblad-tud niveruz en e gichenn : bez’ ema war vord ar mor. 22 Ha dond a ra unan euz pennou-braz ar zinagogenn, Jair e ano. Ouz e weled, e kouez e-harz e dreid, 23 hag e aspedi a ra kalz, en eur lavared : « Ma merh vihan a zo war he diwezadou. Deus da lakaad da zaouarn warni, evid ma vo saveteet ha ma vevo. » 24 Mond a ra gantañ, hag eur boblad-tud niveruz a ya d’e heul, oh en em starda endro dezañ.\nAr vaouez pareet\n25 Eur vaouez he-doa eur holl-gwad, abaoe daouzeg vloaz. 26 Ha kalz he-deus gouzañvet gand meur a vedisin ; dispignet he-deus heh oll beadra, hep tamm mad ebed : gwasoh ez a kentoh.\n27 O veza klevet ano euz Jezuz, e teu-hi e-touez an dud dre a-dreñv, hag e touch ouz e zillad. 28 Rag lavared a ra-hi enni heh-unan : « Ma touchan ouz e wiskamant d’an nebeuta, e vin saveteet. » 29 Dioustu eo dizehet he mammenn-wad hag anaoud a ra en he horv ema-hi pareet euz he droug.\n30 Kerkent e oar Jezuz, ennañ e-unan, ez eus sortiet eur galloud dioutañ. Distroi a ra daved an dud ha lavared : « Piou e-neus touchet ouzin ? » 31 Hag e ziskibien da respont dezañ : « Sell ! Ema an dud oh en em starda en-dro dit hag e lavarez : “Piou e-neus touchet ouzin ?” »\n32 Med selled a ra tro-dro dezañ evid gweled an hini he-doa henn greet. 33 Spontet hag o krena, dre ma oar-hi ar pez a oa c’hoarvezet ganti, e teu hag e kouez ar vaouez dirazañ, en eur lavared dezañ ar wirionez a-bez. 34 Eñ a lavar dezi : « Merh, da feiz he-deus da zaveteet. Kerz e peoh ha bez pareet euz da zroug ! »\nAdsevel a ra ar verh\n35 E-pad m’edo c’hoaz o komz, e teu tud euz ti penn ar zinagogenn da lavared : « Maro eo da verh. Perag skuiza c’hoaz ar mestr ? » 36 Med Jezuz, o veza tapet o homzou, a lavar da vestr ar zinagogenn : « N’az-pet ket aon ! Kred, tra ken ! »\n37 Ne lez den ebed da zond gantañ, nemed Pèr, Jakez ha Yann, breur da Jakez. 38 Dond a reont da di mestr ar zinagogenn, ha selled ouz ar cholori : gouela a reont ha krial forz hirvoudou. 39 Antreal a ra ha lavared dezo : « Perag ober seurt cholori ha gouela ? Ar plahig n’eo ket maro, med kousket eo. » 40 Ha goap a reont anezañ. Med eñ, o lakaad an oll er-mêz, a gemer gantañ tad ar plahig, he mamm hag ar re a oa gantañ, hag ez a d’al leh m’ema ar plahig ennañ. 41 Kemer a ra he dorn ha lavared dezi : « Talitha koum ! » ar pez a vez troet : « Plahig, me a lavar dit, war-zao ! « 42 Sevel a ra ar plahig dioustu ha bale, rag daouzeg vloaz e oa. Kerkent e chomont sabatuet gand eur spont braz. 43 Kemenn a ra kalz dezo na ouezfe den ebed kement-se, ha lavared roi dezi da zebri.


Accueil / À la Une / Dilennadegoù nevez e Republik Iwerzhon ?\nMaxime TOUZE 24 novembre 2017\nLeo Varadkar (Fine Gael) ha Micheál Martin (Fianna Fail).\nKaoz a vez ingal er mare-mañ eus saviad Norzh-Iwerzhon gant afer ar Brexit. Ouzhpenn da se n’eus gouarnamant ebet dibaoe un nebeud mizioù hag ez eo gouarnamant Londrez a ginnigo ur budjed evit ar bloavezh 2018, da lavaret eo e kemer en-dro ar galloud war ar broviñs-mañ. E lodenn Su an enezenn ez eus trubuilhoù ivez a gaso sur a-walc’h da zilennadegoù nevez. Ha chom a raio Leo Varadkar, ar “Justin Trudeau” iwerzhonat e-giz ma vez lavaret, e penn ar vro ?\nAn daou strollad brasañ e Republik Iwerzhon, Fianna Fail ha Fine Gael, o deus un emglev abaoe 18 miz. Leo Varadkar evit ar Fine Gael a zo Ministr Kentañ dre an emglev-se peogwir e oa aet ar maout ganto en dilennadegoù. Ar Fianna Fail en doa prometet e chomfe hep votiñ war an traoù pouezusañ evit ma c’hellfe ar Fine Gael sevel ur gouarnamant.\nMet reuz a zo dibaoe ez eus bet lakaet er gouloù un afer gant bez-Ministrez Kentañ ar gouarnamant, Frances Fitzgerald. Anzavet he deus he doa gouezet e 2015 e oad bet klasket lousaat ur sacher evezh en doa diskuliet emzalc’hioù fall e diabarzh ar polis ha ne oa ket bet graet netra ganti.\nGoulenn a ra ar Fianna Fail e rofe he dilez. Ar pezh a nac’h ar gouarnamant, neuze eo bet lakaet ur mennad disfiz er breujoù. Votet e vo a-benn dimeurzh. Met evit ar strollad Fine Gael e talvez eo echu gant an emglev etrezo hag ar Fianna Fail. Ha prest e vefent da c’hervel dilennadegoù nevez.\nA-benn nebeut e vo sañset komzet eus an harz etre Norzh-Iwerzhon ha Republik Iwerzhon da-geñver ar Brexit, d’ar poent-se e vo ezhomm eus ur gouarnamant stabil er Republik evit goulenn groñs ur statud ispisial evit an harz pe muioc’h c’hoazh goulenn ur referendom war an adunvaniñ. Ha dont a rafe a-benn ar Sinn Fein da vezañ ar strollad kentañ e Republik Iwerzhon gant an dilennadegoù nevez ?\nPartager la publication "Dilennadegoù nevez e Republik Iwerzhon ?"\nDublin Fianna Fail Fine Gael Ireland Iwerzhon Varadkar\t2017-11-24


Kemer ma flas evit treiñ phpBB - Korvigelloù An DROUIZIG\nAccueil du forum Troidigezh e brezhoneg Troidigezh meziantoù all (frank a wirioù evit an darn vrasañ anezho)\nKemer ma flas evit treiñ phpBB\nEvit kaozeal diwar-benn troidigezh ar meziantoù dre-vras\nInscription : dim. déc. 19, 2004 10:58 pm\nLocalisation : Roazhon/St-Brieg\nMessage par Malo-net » mer. avr. 15, 2009 10:15 pm\nPemp vloaz 'zo e oan krog gant troidigezh phpBB, ar meziant da sevel foromoù, a-benn staliañ ur forom war ma lec'hienn. Da gentañ em eus troet phpBB2, ha da c'houde phpBB3. Bremañ avat n'em eus ket amzer ken d'ober war-dro an droidigezh.\nGraet eo troidigezh phpBB 3. Ne chom nemet treiñ ar frazennoù nevez pa vez savet un arreval nevez reizhet un tammig. Ne gemer ket kalz amzer. Evit lec'hiañ ar frazennoù ouzhpennet e raen gant ar meziant Meld. Ne vo ket a phpBB4 a-raok pell, setu n'eo ket ur pikol labour a zo d'ober. Pa vez graet an droidigezh eo dav lakaat ar restr nevez war lec'hienn phpBB (dav eo deoc'h en em zisklêriañ evel troour, hag e vo roet deoc'h ar gwirioù da bellgas ar restr). Implijet e vez phpBB gant kalzik foromoù war internet setu e vefe sot-tre chom hep kenderc'hel gant an droidigezh.\nEvit dibaboù ar geriaoueg em eus klasket kavout ar c'hempouez etre Favro ha Preder, da lâet eo gerioù anavezet gant darn vrasañ ouzh an dud ar muiañ ar gwellañ, pouezañ war ereadurezh ar frazennoù vrezhonek, gerioù savet gant daou re simpl, pe lakaat un dra all o mirout ar ster, hag ur wech an amzer, ur ger amprestet, pe digant ar galleg, pe digant yezhoù kelt.\nKit e darempred ganin evit kaout titouroù ouzhpenn.\nKen ar c'hentañ,\nRevenir à « Troidigezh meziantoù all (frank a wirioù evit an darn vrasañ anezho) »


Première Neige (Maupassant) - Wikipedia\nPremière Neige (Maupassant)\nPremière Neige zo un danevell gant Guy de Maupassant, en 1883.\nErc'h e Honfleur, gant Claude Monet.\nEmbannet e oa bet an danevell Première Neige er sizhuniek Le Gaulois d'an 11 a viz Kerzu 1883. Adembannet e voe goude en dastumad dalif Le Colporteur en 1900.\nAdkemeret e voe steuenn an danevell gant Maupassant en e romant Une vie.\nUr vaouez yaouank tapet gant an droug-skevent, war ur bank e kêr Cannes, war aod ar Mor Kreizdouar, a oar emañ o vont da vervel.\nParizianez laouen e oa, ha dimezet d'ur gwaz ha ne gar ket, ha kaset gantañ d'ur c'hastell da Normandi. Spontus e voe ar goañvezh kentañ, yen ken-ken. Ha gwaz, bepred o fiñval, n'eo ket rividik, ha nac'h a ra prenaén dezhi un dommerez. Heñvel dra a c'hoarvez en eil goañvezh.\n↑ Maupassant, Contes et Nouvelles, pajenn 1607, Bibliothèque de la Pléiade\nAdtapet diwar « https://br.wikipedia.org/w/index.php?title=Première_Neige_(Maupassant)&oldid=1820032 »


Diftongenn - Wikipedia\nEr yezhoniezh e vez implijet an termen diftongenn (diwar an henc'hresianeg δίφθογγος difthongos "gant div sonenn", "gant div donenn" ; saozneg : diphthong) evit komz eus div vogalenn distaget renk-ouzh-renk o tremen an eil d'eben dre en em silañ betek krouiñ ur silabenn hepken.\nKeit ha ma'z eus ul lec'h-teod nemetañ gant ur vonoftongenn (anvet "vogalennoù glan" ivez a-wezhioù), enne ur vogalenn hepken, da lavaret eo e tosta an teod d'ul lec'h resis e diabarzh ar genoù nemetken, gant pep diftongenn e vez daou lec'h-teod : al lec'h ma tosta an teod dezhañ pa grog an diftongenn, hag al lec'h ma tosta dezhañ pan echu an diftongenn goude en em silet eus an eil lec'h d'egile e diabarzh ar genoù.\nYezhoù zo, an hungareg en o zouez, n'o deus diftongenn ebet ha bewech ma weler div vogalenn skrivet renk-ouzh-renk e vezont distaget e div silabenn disheñvel gant ur stoksonenn (hiatus e latin), da skouer : kalauz ("bleinañ") distaget /'kɑlɑ:us/ kentoc'h evit /'kɑlɑws/.\nDaou zoare diftongenn pennañ zo, hervez an elfenn vogalennek ma kouezh ar muiañ a bouez warni.\n(Ascending diphthong e saozneg)\nKregiñ a ra gant ur vogalenn greñvoc'h pe brasoc'h he fouez evit eben, da skouer : /aɪ̯/ pe /aj/.\nHervez lod fonetikourion/ezed ne rank ket an diftongennoù war gresk bezañ dielfennet evel diftongennoù rik e yezhoù evel ar saozneg pe an italianeg met kentoc'h evel un heuliad ennañ ur vogalenn hag un hantervogalenn.\n(Descending diphthong e saozneg)\nEchuiñ a reont gant ur vogalenn wanoc'h pe bihanoc'h he fouez evit eben, da skouer : /ɪ̯a/ pe /ja/.\nAn elfenn pouezet an nebeutañ warni a c'hall bezañ treuzskrivet gant un hantervogalenn, da skouer [ja]. Koulskoude, pa vez dielfennet un diftongenn en he fezh evel ur fonem nemeti e vez treuzskrivet an div elfenn enni evel vogalennoù en ur verkañ war be elfenn e vez pouezet dre skrivañ ur sin diakritek dindan ar vogalenn nann-silabennek peurliesañ, da skouer : <ɪ̯a>.\nA-hend-all e tiforc'her ivez etre doareoù diftongennoù hervez live digoradur an eil vogalenn e-keñver hini eben.\n(Closing diphthong e saozneg)\nEchuiñ a ra gant ur vogalenn serroc'h pe izeloc'h evit eben, da skouer : [ai] (serroc'h [i] evit [a]).\n(Opening diphthong e saozneg)\nEchuiñ a ra gant ur vogalenn digoroc'h pe uheloc'h evit eben, da skouer : [ia] (digoroc'h [a] evit [i]).\nPeurliesañ e klot ar fed ma'z a war-serr un diftongenn gant ar fed ma'z a war-zigresk ivez dre m'eo sklaeroc'h ha pouezusoc'h son ar vogalennoù digor. N'eo ket ret atav avat, hag e finneg e kaver ur skouer kontrol ma'z a un diftongenn war-zigor ha war-zigresk war un dro (/ie/ hag /uo/).\n(Centering diphthong e saozneg)\nEchuiñ a ra gant an teod lec'hiet muioc'h e kreiz ar genoù, da skouer en iwerzhoneg /iə/ hag /uə/.\nPeurliesañ ec'h a war-digor ar vogalennoù war-greiz.\nA-wezhioù e vez diforc'het gant lod yezhoù etre an diftongennoù berr, berr ar vogalenn gentañ enne, hag an diftongennoù hir, hir ar vogalenn gentañ enne.\nRaloc'h a-galz avat eo ar yezhoù evel samieg an norzh ma vez graet un diforc'h gante etre diftongennoù berr diouzh un tu, ha diftongennoù hir o vogalenn gentañ ha diftongennoù hir o eil vogalennoù diouzh an tu all.\nDres evel ar vogalennoù e c'hell un diftongenn bezañ distaget dre ar genoù pe dre ar fri, da skouer e portugaleg :\ndre ar genoù: /ai/ e pai ("tad") ;\ndre ar fri: /ɐ̃ĩ/ e mãe ("mamm).\n↑ An termenoù divogalenn ha divsonenn a lenner e Yezhadur bras ar brezhoneg § 13.\nAdtapet diwar « https://br.wikipedia.org/w/index.php?title=Diftongenn&oldid=1976402 »


6, hent Sant Pêr\nstaj hañv etre an 28 a viz Gouere\nprizioù hañv 2008\nskodenn da Studi ha Dudi : ........................... 7 €\npriz leun : ...................................................... 160 €\npriz gant un distaol (*) : .............................. 140 €\npredoù de greisteiz (5 pred) : ...................... 47 €\nbod ha boued (5 devezh) : ......................... 115 €\n9 pred (merenn, koan + lein ha bod)\n(*) An dud a c'hall kaout un distaol :\ntud dilabour, studierien, familhoù\ndeiziadoù hag eurioù\netre al lun 28 a viz Gouere hag ar gwener 1añ a viz Eost 2008\netre 9 eur hanter beure ha 5 eur hanter goude merenn\nForzh peseurt kelenner pe danvez-kelenner eus ar C'hentañ pe d'an Eil Derez, evit ar skolioù publik, katolik pe Diwan, en deus lakaet e anv war ur staj brezhoneg kaset gant Studi ha Dudi war e amzer vak hag a bae ar staj-se e unan a c'hall kaout ur yalc'had gant KSDS (Kreizenn Stummañ an Danvez Skolaerien) evit ar frejoù stummañ.\nliammoù evit stajoù all...\nAmañ dindan e kavfet liammoù evit mont e darempred gant kevredigezhioù all a aoz stajoù brezhoneg eveldomp :\nDAO "Deskiñ d'an Oadourien", a vod an holl aozadurioù kelenn evit an oadourien\nKEAV : staj hañv brezhoneg\nKalon Plouha : staj hañv brezhoneg\nC'hoant ho peus da zeskiñ brezhoneg\nevit komz gant ho familh, ho mignoned, ho amezeien,\nevit mont donoc'h war-zu ho kruioù,\nevit gallout komz gant ho pugale skoliataet e brezhoneg ha sikour anezhe gant o labour skol,\nevit labourat war ur raktres micher troet war-zu ar brezhoneg ha ar sevenadur,\npe nemetken evit kaout plijadur ...\nStudi ha Dudi a glask respont d'ho ezhommoù en ur aozañ daou stumm stajoù brezhoneg\nur roll a eizh staj daou devezh dasparzhet war 8 dibenn-sizhun etre miz Here ha miz Mae.\ndaou staj war ur sizhunvezh (etre al lun hag ar gwener) : an hini kentañ e-pad ar vakañsoù goañv (e miz C'hwevrer) hag an eil e-pad an hañv (fin miz Gouere - penn kentañ miz Eost)\nAn dud degemeret\nAr stajoù-se a degemer tud o kregiñ gant ar yezh (deraouidi rik pe falz deraouiidi) kenkoulz ha tud barrekoc'h c'hoant gante mont pelloc'h gant ar yezh komzet. Gant pep staj e vez savet 2 live d'an nebeutañ (betek 4 live a-wechoù) evit ma glotfe ar c'hentelioù gant ezhommoù ha liveoù an dud enskrivet.\nAr stajoù aozet gant « Studi ha Dudi » a sikour ar stajidi evit ma vefent gouest da gaout un implij aes eus ar brezhoneg komzet er vuhez pemdeziek, da lârout eo :\nbezañ gouest da gomz en un doare sklaer, aes ha flour,\nbezañ gouest da gompren dre vras pe dre ar munut kaozioù boutin pe teknik hervez an temoù implijet gant an dud,\nbezañ gouest d'ober gant ar brezhoneg er vuhez sokial pe el labour ha d'en em zibad hervez an degouezioù.\nAn doareoù kelenn implijet a lak ar stajidi e-barzh kreiz ar jeu hag a vroud anezhe da gomz ha da gaout un implij eus ar brezhoneg komzet. Program ar stajoù a zo diazezet war ar poelladennoù e kaver e-barzh an 3 levr embannet evit an hentenn OULPAN (1 - 2 - 3). An hentenn-se a zo bet krouet gant Nikolas DAVALAN diwar doareoù stummañ implijet abaoe pell evit deskiñ an Hebraeg hag adframmet abaoe evit yezhoù all evel ar C'hembraeg da skouer.\nDiazezet war hini a vez o teskiñ ar yezh, an hentenn-se a lak ar gomz da bal pennañ ha bount war ar memes tro an deskard da vezañ buan-tre mestr war an deskiñ. Ar gelennerien a glok ivez ar poeladennoù tennet ouzh an hentenn-se gant poeladennoù all krouet gante pe dastumet gante e lec'h all.\nKlask a ra ivez Studi ha Dudi da ginnig levrioù d'ar stajidi evit sikour anezhe da vont war-raok gant an deskiñ.


Lizherenneg siriek - Wikipedia\nImplijet e veze al lizherenneg siriek evit skrivañ ar sirieg adal an 2 kantved a-raok ar varevezh voutin. Un abjad an hini eo evel an darn vrasañ eus an doareoù-skrivañ implijet gant ar yezhoù semitek, bet diorroet diwar stumm red lizherennoù al lizherenneg fenisek.\nSkrivet e vez al lizherennoù a dehoù da gleiz hag stag an eil ouzh eben peurliesañ. Stummoù disheñvel o deus lizherennoù zo hervez ma vezont implijet e pen-kantañ ur ger, en diwezh pe etre lizherennoù all.\nBez ez eus 22 lizherenn kensonennel ha ret eo d'an hini a lenn divinout ar vogalennoù a vank keit ha na vez ket implijout sinoù ispisial evit o diskouez en un doare resisoc'h.\nTri doare pennañ disheñvel ez eus evit skrivañ al lizherenneg siriek\nEstrangelā (diwar ar gresianeg στρογγυλη “ront”). Hennezh eo an doare koshañ ha klasel. Ne vez ket implijet ken an doare-skrivañ-mañ evit skrivañ ar sirieg en un doare ordinal;\nSertā (“linenn”), anvet ivez lizherenneg siriek ar c'hornôg pe c'hoazh lizherenneg maronitek pe jakobitek. Anat eo e oa bet diorroet diwar patrom an estrangela, met eeunoc'h eo lizherennoù ar stil-mañ hag a oa bet savet al lizherenneg nabateek, orin al lizherenneg arabek, diwarnañ. Peurliesañ e vez diskouezet ar vogalennoù dre implijout lizherennoù gresianek bihan a-us, a-is pe goude ar c'hensonennoù: Α (pennlizherenn) evit a hag al lizherenn vihan (α) evit ā (distaget o), ε (lizherenn vihan) evit e hag ē, Ι (pennlizherenn) evit ī hag Υ (pennlizherenn) mui o) (lizherenn vihan) evit ū.\nMadnhāyā (“reter”), anvet ivez lizherenneg asiriek, c'haldeek pe c'hoazh nestorek diwar ul lesanv implijet gwechall evit kunujenniñ ar gristenien a veve e Impalaeriezh Persia. Tostoc'h eo stumm lizherennoù ar stil-mañ ouzh re an estrangela. Implijet e vez ur sistem pikoù ispisial evit diskouez ar vogalennoù a ranker distagañ.\nAleph Beth Gamal Daleth He Waw Zayin Heth Tet Yodh Kaph\nLamedh Mem Nun (lizherenn)|Nun Simketh Ayin Pe Sadhe Qoph Resh Shin Taw\nLizherennoù al lizherenneg siriekAozañ\nܒ kalet: v pe w\nܓ kalet: g\nܕ kalet: d\nܘ >kensonenn: w\nmater lectionis: u pe o\nܚ ħ pe x\nܝ kensonenn: j\nmater lectionis: i pe e\nܟ kalet: k\nܣ / ܤ s\nܦ hard: p\nsoft: f pe w\nܩ q (voiceless uvular plosive)\nܬ kalet: t\nLāmaḏ hag 'Ālaf stag\ne diwezh ur ger\nTaw and 'Ālaf combined\nAl lizherenneg siriek\nLizherennoù siriek evit pellgargañ\nAdtapet diwar « https://br.wikipedia.org/w/index.php?title=Lizherenneg_siriek&oldid=1943660 »\nKemm diwezhañ d'an 13 C'hwe 2022 da 11:07\nKemmoù diwezhañ degaset d'ar bajenn-mañ d'an 13 C'hwe 2022, da 11:07.


Ar Porzhe, douaroù an avel hag ar sportoù riklañ « Article « L'Hebdo du Finistère - Le Courrier - Le Progrès\n› Ar Porzhe, douaroù an avel hag ar sportoù riklañ\nE-pad un dibenn-sizhun e vo lakaet war wel, war douaroù ar Porzhe, obererezhioù a bep seurt liammet gant ar sportoù riklañ ha re an avel. 18/05/2017 à 14:47 par Administrateur\nDont a raio aodoù ar Porzhe da vezañ un dachenn sport vras d’an 20 ha d’an 21 a viz Mae. Eil abadenn ar Breizh wind a vo war aodoù Lestrevet (Plomodiern) -Pentrez (Sant-Nik) ha Santez-Anna ar Palud (Plounevez-Porzhe). Ti touristed ar stêr Aon hag ar Porzhe a zo e penn ar raktres abadennoù avel ha sportoù riklañ. Skoazellet (hag arc’hantaouet) e vez gant kumunioù an arvor ha kumuniezh-kumunioù Pleiben-Kastellin-Ar Porzhe.\nDañs ar plaverezioù\nAr Breizh wind a lak war wel an obererezhioù bageal ha liammet gant an avel, kinniget war an dachenn stanket etre ledenez Kraoñ ha Douarnenez. War an arvor e vez difin ar pezh a c’heller ober. Gellout a raio an arvesterien gwelout drezo o-unan en ur destiñ digoust war aodoù Lestrevet, ar c’hayak, ar surf, ar boue stlejet, ar baleadennoù en dour, ar c’hirri-dre-lien, an deltaplaver, leviañ askell ar c’hitesurf, ar volc’haskell, ar beach volley, ar speedminton (badminton war an traezh), ar beach handball…\nEvit 8 euro e vo posupl pignat war vourzh ur voñgolfierenn ha nijal war al lec’h. War an aodoù e c’hello ar vugale c’hoari er savadurioù-c’hwez, sevel ur sarpant-nij (etre 2 ha 4 euro), bezañ dremmlivet… Un abadenn gant tregont kitesurfer eus kevredigezh regataoù Douarnenez a vo ivez.\nMiliadoù a dud a rankfe dont ivez evit sellet ouzh an abadenn gant ar plaverezioù nevez. Treiñ a raint d’an 20 ha d’an 21 a viz Mae, etre 2e ha 4e, a-us da aod Santez-Anna ar Palud. « Diaes-tre eo bet kaout tout ar rakdivizoù hag an aotreoù evit an dañs-se. Koulskoude e chomomp dalc’het gant an amzer », a zispleg Ti an Douristed.\nAn nijadenn-mañ a zo evit lidañ 200 vloaz ganedigezh Jean-Marie Le Bris, diaraoger an aerlestrerezh. Ar martolod eus Konk-Kerne en doa savet ul lestr gant divaskell, awenet gant an albatroz. E bourzh ar mekanik-mañ en deus plavet evit ar wech kentañ e miz Kerzu 1856 e kêriadennig Trefeunteg (Plounevez-Ar Porzhe). Meur a wech e klasko adarre, betek terriñ ur c’har.\nEvit echuiñ gant ar program e c’hello ivez an arvesterien kemer perzh e dañsoù ar sarpantoù-nij ha krouidigezh un taper-huñvreoù divent. Ur pred a vo aozet ivez hag un nozvezh spoue, kinniget d’ar Sadorn war aod Ty Anquer.\nEnskrivadennoù war al lec’h evit an holl obererezhioù, estreget ar volc’haskell. Program klok war www.breizhwind.com


Buhez ar Zent. pages 856, 857, 858. Encyclopédie Marikavel.\npages 856, 857, 858\nDekvet devez a viz Kerdu\nMa zo eun ti binniget war an douar-man, eo, a dra zur, an hini ma chomas ennan ar Werc'hez Vari, en Nazareth; abalamour da ze, ar gristenien gentan a reas eus o gwellan evit e viret en e zav.\nEr pevare kantved, santez Helena hag an impalaer Konstantin a zavas eun iliz kaer warnezan; en eizvet kantved, p'en em lakas ar Vuzulmaned d'ober o reuz dre ar bed, iliz Nazareth a oe laeret, mes an ti santel n'en devoe droug ebet.\nPa c'hallas hon zud koz, er bla 1099, diframman Jeruzalem digant enebourien ar Groaz, Nazareth a welas deiou ken laouen hag ne devoa gwelet en amzer Helena ha Konstantin.\nPa oe dismantret rouantelez kristen Jeruzalem gant an Turked, e tiskarjont ive iliz Nazareth, mes gwellan oe, an ti santel n'en devoe droug ebet adarre. Neuze e c'hourc'hemennas an Otrou Doue d'e êle dougen anezan en eur vro gristen.\nD'an 10 a viz mae 1291, kilvizien eus an Dalmasi a oe souezet-maro o kaout eun tiig bihan war eun dosen en Rauniza, 'lec'h ne oa netra bet arôk. Pac'h ejont ebarz, e oent souezetoc'h c'hoaz. Dirak an nor, harp ouz ar voger, e oa eun ôter-ven; en kichen an ôter eur pres bihan, eun nebeut listri-kegin ebarz; en tu kle, eun oaled, hag 'us d'ezi eur skeuden eus ar Werc'hez, en he zav, ar Mabig Jezuz ganti war ne divrec'h; en tu deou, eun tammik prenestr.\nEleiz a dud a deuas da welet an neventi. Hogen, er mare-ze, Alexandr, eskob Tersatz, a oa gwall glanv war e wele, hag o vezan klevet komz eus ar pez a dremene en Rauniza, e kave diês n'halle ket mont e-unan da welet ar burzud. Ar Werc'hez, eleiz a êle endro d'ezi, a 'n em ziskouezas d'ezan en noz, a greiz ma oa o pedi, hag a lavaras d'ezan : « Ma mab, emezi, ma galvet a teus, setu me aman, evit rei da anaout d'it ar pez a glaskez gouzout. An ti a zo deut en deiou-man da Rauniza eo an ti on bet ennan o chom en Nazareth; eno am eus tremenet ma bugaleach; eno am eus bet digemeret salud an êl Gabriel; eno eo deut Mab Doue d'en em ober den. An ti-ze, gant aon na vije grêt re a zismegans d'ezan gant an dud divade, a zo bet douget er vro-man gant an Ele. Hag evit ma vezi test eus ar burzud, ha ma c'helli embann anezan, e roër d'it ar yec'hed. »\nHa war ar geriou-ze, ar Werc'hez a dec'has.\nAn eskob a zavas raktal eus e wele; pare mat oa. Mont a reas da Rauniza, ha rei a reas da anaout d'ar bobl an tensor a oa deut d'ezan. Gouarner ar vro, Nikolas Frangipane, a gasas tri den gouiziek da Nazareth, da welet ha ne oa mui eno ti ar Werc'hez. P'en em gavjont er Galile, e klevjont gant tud Nazareth e oa tec'het an ti santel eus o c'hêr, en noz etre an 10 hag an 11 a viz mae. An diaze anezan a weled c'hoaz, koulskoude, ha grêt oa gant ar memes mein, ha bezan en devoa ar memes hed hag ar memes lec'hed ha mogeriou an ti a oa en em gavet eu Rauniza.\nSiouaz ! levenez tud an Dalmasi ne badas neimet tri bla ha seiz miz. An 11 a viz kerdu 1294, e weljont e oa êt o zensor digante; nijet oa en Itali, en tu-all d'ar mor , ha diskennet oa en Rekanati, en kreiz eur c'hoad lore. Eiz miz war-lerc'h, e oe douget eun hanter-leo ac'hane, ha prest goude e oe diazezet war an hent a ya eus a Rekanati d'ar mor. Eno eo chomet abaoue. Er XIVet kantvet zo bet savet 'us d'ezan eun iliz eus ar re gaeran hag ar pabed a zigoras gant largente tensor an induljansou evit ar re a yaje di bardonan. An iliz-ze a oe hanvet Itron-Varia Loretta, abalamour d'ar c'hoad loro 'lec'h ma oe laket da gentan an ti santel, pa oe digaset gant an Ele eus an Dalmasi d'an Itali.\nEn Loretta, er bla 1483, eo bet savet Litaniou ar Werc'hez, hag abalamour da-ze e hanver aneze a-wechou Litaniou Loretta.\nJezuz a c'hallje bezan deut er bed, en kreiz e nerz, evel Adam; mes n'eo ket bet falvezet gantan en em ziskouez en doare-ze d'un dud.\nDiskennet eo bet en korf ar Werc'hez, ha gourvezet en deus e izili dister ha dinerz a vugel war blouz kraou Bethleem.\nMoïzez a zigoras hent ar mor ru; Josue a c'hourc'hemennas d'an heol; Pôl a lakas ar re varo da zevel eus o beziou; galloudus int bet, ha petra int, koulskoude, en kichen ar Werc'hez a lakas Jezuz er bed ?\nMari eo dor an nenv. Drezi e pignomp betek Doue; drezi e kouez holl grasou an nenv war an douar. Kement hini a gar anezi a 'n em gav en porz ar zilvidigez.\nPedomp eta bemde Mamm Doue, a greiz kalon, ha lakom enni hon holl fizianz..\nN'eus ket bet klevet c'hoaz lavaret e vefe hini hag en deve he fedet ha ne vefe ket bet chilaouet.


termal - Wikeriadur\n1.2 Verb 1\n1.3 Verb 2\nDiwar an anv-kadarn term hag al lostger -al.\ntermal /ˈtɛrmal/ verb gwan (anv-gwan-verb : termet) (displegadur)\nChom etre daou soñj hep gouzout petra ober:\nGOD. — [...]... Rak, e gwirionez, adalek ma tiskouezer d'in an tu da denna va mabig diouz skilfou ar Maro, va diouhar a gren dindanoun, chom a ran da dermal ha da varc'hata... [...]. — (Jarl Priel, Ar Baleer-Bro, Sav niv. 26, Goañv 1943, p. 84.)\nDiouzh an endervezh avat ne oa ket da dermal ken. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 246.)\nchom da dermal etre ober ha paouez : chom da arvariñ.\nesperanteg : heziti (eo)\ngalleg : atermoyer (fr) , hésiter (fr)\nLeuskel klemmadennoù gant ar boan, ar c'hleñved, pe ar strivoù a reer.\nE-pad an noz e oa o termal gant ar boan en he zroad. — (Jules Gros, Le trésor du breton parlé Première Partie, 1966, p. 166.)\n(Dre astenn-ster) Leuskel klemmadennoù truezus\nTe a vez e-pad (a-hed) an deiz o termal. — (Jules Gros, Le trésor du breton parlé Deuxième Partie, 1970, p. 92.)\n(Pemdez) Trouzal evel unan bennak o klemm (diwar-benn an traoù).\nC'hwi avat a derm. — (Jules Gros, Le trésor du breton parlé Troisième Partie, 1974, p. 167.)\ngalleg : geindre (fr)\ngalleg : haleter (fr)\nAdtapet diwar « https://br.wiktionary.org/w/index.php?title=termal&oldid=286064 »\nKemmoù diwezhañ degaset d'ar bajenn-mañ d'an 28 Gou 2019, da 05:50.


(Adkaset eus Pitagoras)\nPythagoras (Πυθαγόρας e gregach), pe Pythagoras Samos, a oa ur prederour hag ur matematikour henc'hresian. Ouzhpenn-se e oa diazezer ur gredenn relijiel anvet pitagoregezh. Bet eo an den kentañ o lavarout e oa filozofer, karour ar furnez, ha levezonet e voe Platon gant e vennozhioù. Siwazh n'ouzer ket kalz a dra diwar e benn, rak n'eus deuet skrid ebet diwar e zorn betek ennomp. Kalz eus e oberoù a c'hallfe a-walc'h bezañ bet savet gant diskibion dezhañ, pe warlerc'hidi.\nGouzout a reer e oa ganet er VIvet kantved kt JK, pe en enez Samos, enezenn gwarezet gant Hera, pe e Tyrrhenia, pe e Tyr, pe e Syria, hervez Klemes Aleksandria war-dro -580 ha marvet war-dro -490 pe -497, tremenet gantañ e 80 vloaz (barr e oad a vije bet er 60vet olimpiadenn, 540–537, hervez Diogenes Laertios).\n1 Dizoloadennoù ar bitagoridi\n3 Levrioù e galleg diwar-benn buhez Pythagoras\nAdtapet diwar « https://br.wikipedia.org/w/index.php?title=Pythagoras&oldid=1774161 »\nKemmoù diwezhañ degaset d'ar bajenn-mañ d'an 1 Du 2017, da 02:18.


Ael - Wikipedia\n(Adkaset eus An Aeled)\nKanaouenn an nevez-hañv, gant William-Adolphe Bouguereau. Daou aelig en-dro d'ur plac'hig.\nPlac'h yaouank gant un ael, livet gant Alfred de Curzon.\nAn aeled, pe aelez, a zo krouadurioù meneget er Bibl, kenkoulz en Testamant Kozh hag en Testamant Nevez.\n1 Piv eo an aeled ?\n2 Petra a ra an aeled ?\n3 Traoù da c'houzout diwar-benn an aeled\nPiv eo an aeled ?[kemmañ | kemmañ ar vammenn]\nE yezhoù ar Bibl eo malak en hebraeg hag aggelos e gresianeg ar gerioù implijet evit "ael". An daou c'her-se o deus an hevelep ster: "an hini kaset" pe "ar c'hannad". Ar wrizienn Malak a zo e orin anv ar profed Malaki (= va c'hannad).\nAr respont klokañ d'ar goulenn "Piv eo an aeled?" a zo roet gant Hebreed 1:14, "Ha n’int ket holl speredoù oc’h embregañ ur servij, ha kaset evit seveniñ ur ministrerezh e-keñver a re a dle resev ar silvidigezh da hêrezh?" Sklaer eo eta penaos int speredoù, boudoù speredel. "Kaset" int, ar pezh a glot mat gant o anv: "kannaded".\nWar a seblant, ez eus lies renkadoù a aeled. Setu anv ar renkadoù meneget (an anvioù a c'hell cheñch un tammig hervez an troidigezhioù):\nAn Tronioù (Koloseiz 1:16)\nAr Mestronioù (Efeziz 1:21, Koloseiz 1:16)\nAr Priñselezhioù (Efeziz 1:21, Koloseiz 1:16)\nAr Galloudoù (Efeziz 1:21, Koloseiz 1:16, 1 Pêr 3:22)\nAn Nerzhioù (Efeziz 1:21, 1 Pêr 3:22)\nAr Serafined (Izaia 6:2)\nAr Cherubined (meneget int alies en Testamant Kozh, da skouer Geneliezh 3:24, 2 Samuel 22:11, Ezekiel 10:1; en Testamant Neveze kaver meneg anezho en Hebreed 9:5)\nAn Arc'hael (1 Tesalonikiz 4:16, Jud 9).\nN'eus met un arc'hael hepken, hag e zere a seblant uheloc'h eget hini an aeled all. Ar wrizienn ARC'H e gresianeg a dalvez "kentañ", pe "pennañ".\nDaou ael a zo anavezet dre o anv:\n"Mikael", an arc'hael (Daniel 10:13, Daniel 12:1, Jud 9, Diskuliadur 12:7). Penn-bras lu Doue eo, e anv a dalvez "evel Doue".\n"Gabriel" (Daniel 8:16, Daniel 9:21, Lukaz 1:19-26). E anv a dalvez "Doue a zo galloudus".\nAn aeled a zo speredoù, met gellout a c'hellont kemer stumm un den. Ar skouerioù a zo niverus; setu daou anezho en Testamant Kozh ha daou en Testamant Nevez: Geneliezh 19:1, Barnerien 6:11, Yann 20:12, Oberoù 12:7. Posupl eo zoken gwelout un ael hep henn gouzout (Hebreed 13:2). Komz a reont yezhoù dezho o-unan, a c'heller komz ivez gant sikour ar Spered-Santel (1 Korintiz 13:1).\nPetra a ra an aeled ?[kemmañ | kemmañ ar vammenn]\nJakob oc'h en em gannañ gant an Ael — Gustave Doré, (1855)\nHervez ar pezh a zo lavaret en Hebreed 1:14, "kaset int evit seveniñ ur ministrerezh e-keñver a re a dle resev ar silvidigezh da hêrezh". O gwelout a reer eta o tegas kemennadurioù a-berzh Doue, o kalonekaat hag o frealziñ, oc'h aliañ diwar-benn an traoù d'ober en un degouezh bennak, o stourm ouzh nerzhioù an droug. Ar skouerioù a zo re niverus evit menegiñ an arroudoù.\nUr galloud bras a zo ganto (Salm 103:20). Kas a reont da benn barn Doue (war Sodom, Jeruzalem, an Asiriz, Herodez), hag e kasint c'hoazh anezhi (Mazhev 13:49, Diskuliadur pennadoù 8 da 16). Bez' e c'hellont ivez foetañ an douar evit e evezhiañ (Zakaria 1:9-11).\nEvel-just e servijont Jezuz hag ec'h azeulont anezhañ (Mazhev 4:11, Mazhev 13:41, Mazhev 25:31, Mazhev 26:53, Lukaz 2:13, Lukaz 22:43, Hebreed 1:6, Diskuliadur 22:16).\nKinnig a reont dalc'hmat ur veuleudi da Zoue (Salm 148:2, Diskuliadur 7:11-12).\nTraoù da c'houzout diwar-benn an aeled[kemmañ | kemmañ ar vammenn]\nO fealded hag o lealded e-keñver an Aotrou a zo peurvat, met krouadurien int eveldomp. Dre-se eo difennet ouzh an dud o azeuliñ, ha n'o deus doare ebet eus an doueelezh (Romaned 1:24-25, Koloseiz 2:18, Diskuliadur 19:10, Diskuliadur 22:9).\nBez' ez eus aeled hag a zo kouezhet; dilignezet int eta bremañ (Mazhev 25:41, 2 Pêr 2:4, Jud 6, Diskuliadur 12:9). Satan e-unan a zo un ael kozh a renk uhel (Lusifer pa oa ael). Kouezhet eo en abeg d'e lorc'h (Izaia 14:4-23, Ezekiel 28:11-19).\nAnvioù-badez[kemmañ | kemmañ ar vammenn]\nDiwar an anv angelus, anv latin an ael, eo deuet an anvioù-badez Ange, Angel, Angelo, Angela, Ange, Angeles, hag all.\nSellit ouzh ar ger Ael er\nAdtapet diwar « https://br.wikipedia.org/w/index.php?title=Ael&oldid=1830786 »\nKemmoù diwezhañ degaset d'ar bajenn-mañ d'an 8 Meu 2019, da 23:28.


Enor d’ar brezhoneg war France 3 Breizh · Région Bretagne\nDegemer > Hor c’heleier > Enor d’ar brezhoneg war France 3 Breizh\n22 Du 2021\nEtre an 22 hag an 28 a viz Du e kinnig France 3 ur sizhunvezh gouestlet d’ar yezhoù rannvro war he savlec’hioù lec’hel. Ne vo ket lakaet Breizh a-gostez hag ur programmadur puilh, liesseurt hag a-zoare a vo skignet war France 3 Breizh.\nFin ar bed ha Noz, 2 oberenn faltazi sikouret gant Rannvro Breizh\nEvit kregiñ gant ar sizhunvezh e vo skignet evit ar wech kentañ er skinwel ar film hir Noz filmet e brezhoneg ha sevenet gant Soazig Daniellou. Sikouret eo bet gant ar Rannvro dre ar Font skoazell d’ar c’hrouiñ filmoù ha kleweled (FSKFK) ha skignet eo bet a-raok an holl e kêrioù zo e Breizh (Roazhon, Naoned, Brest, Penmarc’h…) hag e Pariz ivez. Plijet e oa kalz d’an dud o doa kemeret perzh en abadennoù. Ar film-se a c’halloc’h gwelet war France 3 Breizh d’al Lun 22 a viz Du da 11e30 noz.\nNOZ – Bande-annonce from Kalanna on Vimeo.\nEil koulzad ar stirad faltazi Fin ar Bed, hag a oa bet sikouret ivez gant an FSKFK, a vo skignet en-dro da-geñver ar sizhunvezh gouestlet d’ar brezhoneg, d’ar Merc’her 24 a viz Du e trede lodenn an nozvezh da-heul an abadenn Le Grand BaZH.art ma vo pedet Nolwenn Korbell.\nProgrammoù evit ar re yaouank…e brezhoneg !\nAr vrezhonegerien hag ar brezhonegerezed yaouank a c’hallo ivez tennañ splet eus ar sizhunvezh gant gant kalzig a brogrammoù evito. D’ar Merc’her 24 ha d’ar Sadorn 27 a viz Du e vo skignet div dresadenn-vev e brezhoneg, Razh an hent bras ha Kornil & Bernez. Gant ar gevredigezh Dizale, ar framm pennañ evit an advouezhiañ e brezhoneg e Breizh, int bet advouezhiet. Gallout a raio ar publik yaouank deskiñ traoù ha bezañ dudiet war un dro gant Na petra ’ta gant Erell ha Tudu.\nSikouret eo bet an holl brogrammoù-se gant ar Rannvro dre ar Font skoazell d’ar c’hleweled e brezhoneg (FSKB) a zo e bal skoazellañ diorren ha skignañ an oberennoù kleweled advouezhiet ha produet e brezhoneg.\nKeleier ha liv an amzer\nWar France 3 e vez keleier ivez ha keleier e brezhoneg evel-just ! Etre al Lun hag ar Gwener, da-heul an 12/13, e vez skignet ar magazin kelaouiñ e brezhoneg An Taol Lagad.\nTro ho po da welet ivez danevelloù an amzer e galleg hag e brezhoneg. Ha bemdez da 10e10 e c’hallo ar sellerien hag ar sellerezed adwelet an abadenn Bali Breizh kinniget gant Goulwena an Henaff ha Thelo Mell, ha gwelet un abadenn nevez e Dinan d’ar Sul 28 a viz Du.\nProgramm klok sizhunvezh ar brezhoneg war France 3 a c’hallit kavout amañ : https://www.francetvpro.fr/contenu-de-presse/24161531\nAr c’hleweled e brezhoneg harpet gant ar Rannvro\nSikour a ra ar Rannvro bep bloaz lakaat programmiñ, seveniñ ha skignañ abadennoù brezhonek war ar servij publik France 3 Breizh gant 183 500 € skoazell. Lakaet e vez 2 480 000 € bep bloaz gant ar chadenn evit abadennoù-se.\nDre vras e vez skoazellet ar c’hleweled e brezhoneg gant ar strollegezh. E 2020 e oa bet lakaet 667 000 € evit ar produiñ hag an advouezhiañ dre ar Font skoazell d’ar c’hleweled e brezhoneg (FSKB). Programmoù anavezet mat gant ar vrezhonegerien hag ar brezhonegerezed zo bet sikouret gant an FSKB, evel da skouer ar c’hoari Foeterien pe ar magazin skiantel evit ar re yaouank 6-12 vloaz Na petra ’ta. Bep bloaz e vez sikouret etre 15 hag 20 obererenn glewelet e brezhoneg dre ar font-mañ.\n970 milion a euroioù postet evit Breizh\nAn dalc’h war ar budjed evit 2022 e berr-gomzoù


Pajenn:Heuriou brezonnec ha latin.djvu/20 - Wikimammenn\nPajenn:Heuriou brezonnec ha latin.djvu/20\nPrefaç hac Avertissamant.\ndoubl. Hoguen mar guerru d’ar sul ur gouel en devezo un ofiç doubl, elec’h ofiç ar sul vezo gret ofiç ar gouel-se, eus a behini e vezo lavaret ar Gousperou ha non pas Gousperou ar Sul, nemet ma vezo couscoude lavaret ive oræson ar Sul varlerc’h oræson ar gouel-se quen en Oferen, quen er Gousperou, ha ma guerru ar gouel doubl-se dal lun, e vezo lavaret quercouls he C’honsperou d’ar Sul diaraoc eleac’h Gousperou ar Sul, eus a behini e vezo grêt commemoræson hepquen, o lavaret varlerc’h oræson ar gouel, oræson ar sul ive gant he verset.\nEvit gouzout eta pe seurt gousperou a leverrot d’ar sul, n’hoc’h-eus nemet caout recours d’an daulen eus a galandrier ar misiou, ha clasq eno an deiz eus ar mis ma viot ennâ, eleac’h ma c’hanavezzot [sic] ive ar sul diouz al lizeren pehini en devezo er bloas-se ; ha mar guelit ec’h erruo d’ar memes deiz gant ar sul pe da lun varlerc’h ur gouel hac a vezo merquet bers pe doubl e vezo lavaret Gousperou ar gouel-se ha non pas re ar sul, nemet na ve ar sul privilegiet bennac, evel ma ze suliou pere a so specifiet tumâ varlerc’h Gousperou Nedelec, eleac’h ma commanç an oræsonou evit ar goueliou. Ar goueliou a vellot lequeet en lizerennou gros en daulen eus a calandrier ar misiou, a so bers ha mirabl casi en peb leac’h ; hoguen ar re so e lizerennou commun ne d’int quet berset, evito da veza doubl. Pa vellot merquet enno ive var ur Gouel al lizeren a, e sinifi eo abostol ar sant ; pa vellot a lizeren m, e sinifi eo merzer ; pa vellot a lizeren c, e sinifi eo confessour ; ha mar guellit p, peautramant es gant ar c-se, e sinifi an dra-se penaos eo ur sant confessour, pap pe escop an hini a so he vouel en deiz-se.\nMar guelit merquet ive varlerc’h hano ur Santes al lizeren g peautramant guer,e sinifi penaos eo guerc’hes, ha mar deo ajoutet al liseren m e sinifi eo guerc’hes ha merzeres; hoguen ma na dema quet al lizeren m, varlerc’h g, ne deo nemet guerc’hes, ha ma na dema quet al lizeren g gant al lizeren m, ne deo nemet merzeres ha non pas guerc’hes. En gousperou ar sænt e vellot expliquet petra sinifi abostol, evangelist, merzer, confessour, guerc’hes pe non guerc’hes.\nAdtapet diwar « https://br.wikisource.org/w/index.php?title=Pajenn:Heuriou_brezonnec_ha_latin.djvu/20&oldid=97606 »\nKemmoù diwezhañ degaset d'ar bajenn-mañ d'an 2 Gen 2017, da 20:17.


rouantelezh-unanet Archives - BREIZH-INFO\nÉtiquette : rouantelezh-unanet\nBreujoù Kerne-Veur evit pobl Kerne-Veur : ar petision\n02/01/2022 04:08\tUn commentaire\nLañset ez eus bet nevez zo ur petision war Change.org evit ma vefe savet breujoù emren e Kerne-Veur. « Dav eo da Gerne-Veur kaout Breujoù evel Bro-Skos ha Bro-Gerne » a lavar an emsaver en deus lakaet ar petision en-linenn. « Ha dav eo da arc’hant tud Kerne-Veur chom e Kerne-Veur » emezañ dre vras. Gant Michael Northway eus ar strollad dizalc’hour Yes Kernow\n15/08/2021 04:12\tAucun commentaire\nKrouet eo bet meuzioù halal evit ar c’hizhier gant un embregerezh eus ar Rouantelezh-Unanet. Boued diwar kig yar pe kig pesk pe diwar kig gavr zoken (!) a c’hello prenañ Mustafa hiviziken ! Ar c’hizhier muzulman a lipo o muzelloù en ur heuliañ reolennoù ar profed bremañ ! Miaou hakbar ! Pezh zo, un tamm strafuilhet eo pennoù bras ar


Ar Villa Medicea di Castello zo ur villa medicea, da lavarout eo ur genkiz savet gant an Tiegezh Medici e Toskana. Homañ zo war un dorgenn e Castello, e Firenze, tostik d'ar villa medicea della Petraia. Brudet eo he liorzhoù, tostik kement ha re Boboli.\nMeur a anv a vez graet anezhi: Villa Reale, L'Olmo, Il Vivaio. Hiriv n'haller ket gweladenniñ an ti, nemet ral-ral a wech, pendeogwir eo sez an Accademia della Crusca hag hini an Istituto Opera del Vocabolario Italiano, hag al liorzhoù zo dindan ar Soprintendenza per il Polo Museale di Firenze.\nAdtapet diwar « https://br.wikipedia.org/w/index.php?title=Villa_medicea_di_Castello&oldid=1819646 »\nDernière modification le 8 Gen 2019, à 15:01\nKemmoù diwezhañ degaset d'ar bajenn-mañ d'an 8 Gen 2019, da 15:01.


Medrigneg - Wikipedia\nManer ar Vourc'h Kozh.\nLoudieg Kumuniezh - Kreiz Breizh\n2 937 ann. (2019)\n48° 11′ 36″ Norzh\n2° 24′ 47″ Kornôg / 48.1933333333, -2.41305555556\nkreiz-kêr : 149 m\nbihanañ 77 m — brasañ 196 m\nUr gumun eus Breizh e departamant Aodoù-an-Arvor eo Medrigneg. Pennlec'h Kanton Medrigneg e oa betek 2015 (stag eo bremañ ouzh kanton Bronn), ha sez Kumuniezh kumunioù Koad Alan hag ar Menez betek 2016.\nEn aour e leon kurunennet en gul.\nDekred eus ar 26 a viz Du 1790 war al le ret: embannet e voe bout mennet da nac'h al le ouzh ar Roue, ar vro hag al lezennoù gant ar person, Morin e anv, daou gure, Aubert ha Thomas, hag ur beleg, Le Corgne.\n160 gwaz a gollas o buhez abalamour d'ar brezel hervez monumant ar re varv, d.le. 4,88 % ag ar boblañs hervez an niveradeg bet graet e 1911.\nUr soudard bet ganet er gumun a voe fuzuilhet gant al lu gall d'ar 14 a viz Gwengolo 1914, e Vouilloers (Bro-C'hall).\nMervel a reas 24 den ag ar gumun abalamour d'ar brezel.\nKerzu 2015 → bremañ Éric Robin Tu-dehou, distrollad\nKerzu 2005 Du 2015 Régine Angée UMP\nEugène Marie Ange Bouleau, d'an 20 a viz Genver 1890, soudard er 128vet rujumant war-droad, fuzuilhet d'ar 14 a viz Gwengolo 1914 e-pad ar Brezel-bed kentañ gant al Lu gall e Vouilloers (Bro-C'hall).\n↑ Ouest-france.fr, d'ar 5 a viz Kerzu 2015\nAdtapet diwar « https://br.wikipedia.org/w/index.php?title=Medrigneg&oldid=1972106 »


Le Chaland qui passe - Wikipedia\nLe Chaland qui passe (Ar Gobar o tremen e brezhoneg) zo ur ganaouenn c'hallek bet savet ar gerioù anezhi gant André de Badet, hag int-i disheñvel-mik diouzh reoù an oberenn orin — Parlami d'amore Mariù — krouet gant Cesare Andrea Bixio hag Ennio Neri e 1932.\nEnrollet e voe gant ar ganourez c'hall Lys Gauty e 1933 ha berzh bras a reas. Ken ma reas o mennozh produourien L'Atalante (1934) kemm titl ar film e Le Chaland qui passe e-pad un nebeud mizvezhioù ! N'eus ket a c'hounid bihan...\n1 Kanerien all\nKenkent ha 1934 e voe kanet Le Chaland qui passe gant Tino Rossi a-raok un toullad mat a ganerien all, en o zouez : Vicky Autier, Odette Barancey, Reda Caire, Suzy Delair, Jacqueline Dulac, Juliette Gréco, René Lestelly, Patachou, Renata, Lily Vincent, hag all...\nDiwar gensonadur ar mare-se\nParlami d'amore Mariù, kanet gant Vittorio De Sica er film Gli uomini, che mascalzoni... gant Mario Camerini.\nLe Chaland qui passe, kanet gant Lys Gauty.\n↑ Bet savet ton ar ganaouenn gantañ.\nAdtapet diwar « https://br.wikipedia.org/w/index.php?title=Le_Chaland_qui_passe&oldid=1822843 »


MARC’HADOURIEN-RED - BAYE\nMarchelino, d’ar Sadorn noz\n(troidigezh eus ur pennad bet embannet en Telegram e miz Gwengolo 2017)\nAr Marchelino, ar c’hamion pidzaioù war ar prim a zo perc’hennet abaoe an 8 a viz Gwengolo 2017 gant daou zen yaouank. A orin eus Rieg o deus divizet Nathalie Le Bourvellec ha Sébastien Nicolas labourat war ar werzh war ar prim goude bezañ bet stummet evel pizzaïoli a-vicher e Bordeaux. « Divizet hon eus derc’hel ar memes anv evit ar c’hamion. Kinnig a reomp pidzaioù, saladennoù, sandouichoù kebab, tagliatelle ha daou veuz hengounel, ar stivellegenn mod Arvorig ha morc’hed-hoc’h - kig-sall rostet an ti », a lavar Nathalie Le Bourvellec. Skiant-prenet a zo ganti war ar pretierezh, labouret he deus er Marco Polo.\nAr Marchelino a vez e Bei d’ar Sadorn (a-dal d’ar skol)\nAR SUL VINTIN\nUn hengoun poblek eo, ar c’hallaoued a blij dezho ar marc’had. Bep Sul etre 8eur vintin ha kreisteiz e Bei war plasenn ar skol. Ul lec’h ret eo evit an dud a blij dezho ar produioù fresk. Madelezh ar produioù ha keneilded ar genwerzhourien a blijo deoc’h.\n« CELTIC PIZZA », D’AR MEURZH NOZ\nLod a gav gwelloc’h un toaz fin hag a zrask, lod all un toaz stank ha bouk. N’eus forzh, sot omp gant ar pizza ! Dre chañs, n’eus ket ezhomm mont da vro Italia evit debriñ ur pizza lipous. Kit da gaout Patrick evit ma vo fardet ar pizza hoc’h eus c’hoant. Buon appetito !


Elegy Written in a Country Churchyard — Wikipedia\nPajenn gentañ embannadur Robert Dodsley, skeudennaouet gant Richard Bentley\nThomas Gray, poltredet gant John Giles Eccardt, 1747–1748, National Portrait Gallery (Londrez)\nElegy Written in a Country Churchyard ("Klemmgan skrivet en ur iliz er maezioù") zo ur varzhoneg saoznek savet e gant ar barzh saoz Thomas Gray (1716-1771) a-c'houde marv e vignon ar barzh Richard West.\nUnan eus ar brudetañ barzhonegoù saoznek eo, gwelet evel merk deroù ar romantelezh.\nDourlivadur gant William Blake, da skeudenniñ al lodenn gentañ\nEn ur vered emañ ar barzh o sellout en-dro dezhañ hag o venegiñ ar pezh a glev hag a wel en diabell : ar goukoug, ur labourer-douar oc'h arat.\nE berr e tenn d'ur Memento mori hag e echu e doare ur c'h-Carpe diem.\nTroet eo bet an oberenn e brezhoneg e lodenn diwezhañ al levr L'ancien Vers breton, gant Emile Ernault, e rann diwezhañ al levr, titlet Deux autres poésies : "L'Elégie de Gray" ; "À la mémoire de Marguerite Philippe". E gwirionez eo teir zroidigezh zo eus klemmgan Thomas Gray :\nunan e krennvrezhoneg (adal ar bajenn 50 betek 62), e gwerzennoù,\nunan e galleg (adal ar bajenn 51 betek 63),\nunan e brezhoneg a-vremañ (adal ar bajenn 64), e gwerzennoù.\nGant Marie-Joseph Chénier, e 1811,\nGant Emile Ernault, e 1912, meneget uheloc'h.\nAdtapet diwar « https://br.wikipedia.org/w/index.php?title=Elegy_Written_in_a_Country_Churchyard&oldid=1717938 »\nKemmoù diwezhañ degaset d'ar bajenn-mañ d'an 8 Gwe 2016, da 17:44.


Kaozeadenn Wikipedia:Kendivizoù reolata/Bro-C'hall pe Frañs ? - Wikipedia\nKaozeadenn Wikipedia:Kendivizoù reolata/Bro-C'hall pe Frañs ?\n2 Patromoù ha rummadoù\n5 Emzalc'h e-pad an diviz\n6 Gall hag all\n7 Diwar ar bajenn Pajennoù da nullañ\n7.1 Rummad:Skrivagnerien Bro-C'hall\n8 Kaozeal:Tro Frañs 2010\n9 Tro Bro-C'hall\n13 A-zivout an diforc'h a vez graet etre Frañsizien ha Gallaoued\n14 Skoazell:Enporzhiañ war Commons ur restr bet savet ganin\nMe a gav din e vefe gwelloc'h ober gant Frañs, ur ger berr hag a-vremañ. Pa lennan Bro C'hall e seblant din e vez kaoz eus Gaule. Kouign-amann 28 Mez 2010 da 15:05 (UTC)\nRoet eo bet lañs d'an diviz. Notennig evit ar c'hentañ gwech : derc'hel soñj eus istor ar voutailhad Champagne. Kouign-amann 28 Mez 2010 da 16:43 (UTC)\nEvit a sell an etimologiezh n'en deus ar galleg Gaule netra da welet gant ar brezhoneg Bro-C'hall. E brezhoneg e vez graet gant Galia evit ar c'hentañ. Gwir eo ivez ez eo anavezet mat an anvadur Frañs hag ivez Frañsizien evit an dud (kalz rouesoc'h eo an unander avat). Er yezh pobl e talvez alies Gallaoued kement ha tud Breizh-Uhel hag ar Broioù Krec'h, da lavaret eo ar re a gaoze galleg en un doare hengounel. Ma c'houlennit digant ar memes re, "petra int?" e lavarint ez int Frañsizien, ha neket Gallaoued.--Trec'hlid mitonet 28 Mez 2010 da 16:19 (UTC)\nPa vo dibabet, n'ouzon ket ha ret e vo dibab hervez doare poblek implij ger pe c'her. Ma vije graet hervez an doare poblek, anat dimp ne vije ket pennadoù evel Hyacinthoides non-scripta, na kantadoù a re all, ne vije ket anvioù e latin nag e yezhoù all, met gwelet e vije Afrik, Sardaign, Palestin (hervez Buhez ar Sent) e-lec'h Afrika, Sardinia, Palestina ha ne vijemp ket o komz eus holloueziadur. Kant abeg zo d'ober un dibab, met politikel e vo an dibab-mañ evel ar re all. Bianchi-Bihan 29 Mez 2010 da 06:58 (UTC)\nArguzenniñ[kemmañ ar vammenn]\nN'on ket kendrec'het gant ur ger berr hag a vremañ, ha spi am eus e vo divizet gant arguzennoù gwelloc'h, ma'z eo gwir emaomp oc'h ober war-dro un holloueziadur, gant ur spered holloueziadurel evel-just, rak ar yezh n'eo ket un afer a vremañ na diouzh ar c'hiz. Ma kaser pelloc'h an arguzennoù-se, setu pezh a weler:\nBro-C'hall zo hir, div silabenn, pegen skuizhus!\nBro-C'hall zo kozh, pegen kozh! peogwir e oa e-barzh Barzaz Breiz , ur c'hozh machin kozh, war baper pichoñs!\nKeit m'emaomp ganti, kinnigoù all:\nskarzhañ ar gerioù Gall ha galleg eus ar brezhoneg, evel anvioù-lec'h hag anvioù-tiegezh rak n'int ket a vremañ a-walc'h,\nlakaat Le Français e-lec'h kement Le Gall zo, cheuc'hoc'h,\nskarzhañ ar ger Galia, eus ar wikipedia, evit lakaat Gaule, evit klotañ gant ar seblantoù, ha gant ar galleg kement hag ober,\nskarzhañ fr:Galles eus ar galleg, re dost d'ar ger Gaule, ur vezh.\nBianchi-Bihan 28 Mez 2010 da 16:22 (UTC)\nMat eo kaout fent, ha gellout eskemm, gant ma ne vo ket fent dismegañsus pe goapaus hag a lakfe an diviz da vreinañ. Mar plij ha trugarez --Y-M D (kaozeal) 28 Mez 2010 da 18:45 (UTC)\nNe gomzin ket eus fent amañ, ur gaoz ne vo ket emglev warni gwech ebet. Klasket em eus tennañ kentel eus an arguzennoù roet da lenn. Bianchi-Bihan 28 Mez 2010 da 23:15 (UTC)\nPatromoù ha rummadoù[kemmañ ar vammenn]\nUr goulenn a-bouez a-walc'h eo evit gellet labourat dreist-holl war ar rummadoù hag ar patromoù. D'am soñj eo sklaer a-walc'h evit an dud ez eo kevatal Frañs da Vro-C'hall (d'ar "France" gallek neuze), ma ne fazian ket, gant ar re a implij an daou c'her-se hiziv an deiz. Kavout a reer rummadoù gant Frañs ha re all gant Bro-C'hall (memes tra evit ar patromoù), mat e vije unvaniñ an traoù. Ur wech dibabet unan eus an daou e c'hellfe chom memestra ar ger all er pennadoù. Betek-hen e implijen Frañs peogwir e oa bet savet ar rummadoù gant ar ger-se, met kavout a rafen gwelloc'h ober gant ar gerioù Bro-C'hall, gallaoued ha galleg ivez.--Gwendal 28 Mez 2010 da 18:01 (UTC)\nBro-C'hall pe Frañs n'ouzon ket re c'hoazh, met gwir eo e seblant din a-bouez, ha ret zoken, lakaat ur reolenn evit an doare da envel ar rummadoù hag ar patromoù d'an nebeutañ. Evit ma 'vefe unvan an doare d'ober, hag evit ma 'vefe ur gwir rouedad rummadoù liammet kenetrezo ha n'eo ket dasparzhañ pennadoù gant ul liamm etrezo e 2 rummad gant an diforc'h nemeti o vezañ Bro-C'hall/Frañs. --Y-M D (kaozeal) 28 Mez 2010 da 18:49 (UTC)\nDibaboù[kemmañ ar vammenn]\nDibab A: Gall, galleg, Bro-C'hall\nDibab B: Frañsad, frañseg, Frañs\nDibab Ch: evel a garer\nBianchi-Bihan 28 Mez 2010 da 18:09 (UTC)\nUn tamm kaoz amañ: Kaozeal:Douaroù Aostral hag Antarktikel Frañs. Ur skouer eus an aon da implij an anv-gwan gall evit treiñ françaises e-barzh fr:Terres australes et antarctiques françaises. Er yezhoù all: de:Französische Süd- und Antarktisgebiete,en:French Southern and Antarctic Lands, es:Tierras Australes y Antárticas Francesas\nBianchi-Bihan 28 Mez 2010 da 23:24 (UTC)\nEmzalc'h e-pad an diviz[kemmañ ar vammenn]\nFur, seven ha dereat e vefe moarvat a-berzh ar berzhidi chom hep mont da cheñch ar pennadoù war ar c'hraf-mañ e-pad an diviz .--Trec'hlid mitonet 29 Mez 2010 da 07:46 (UTC)\nKemm eo ar reolenn er wikipedia betek-hen, hag ur reolenn fur, seven ha dereat, a gavan. Un dlead eo kemm ur fazi betek-hen. Ma fell da unan bennak kemm ar reolenn-se e c'haller kaozeal bepred. Rak me gav din eo ur fazi treiñ fr:République française (en:French Republic) (es:República Francesa) gant Republik Frañs (troienn nevez-flamm-flimin e brezhoneg, din da c'houzout), pa vez graet gant Republik c'hall abaoe amzer Gwalarn da vihanañ. Reishoc'h e vije Republik frañsez. Bianchi-Bihan 29 Mez 2010 da 08:07 (UTC)\nN'eo ket un dra erbedet kaer e brezhoneg lakaat anvioù-gwan e-lec'h anvioù-kadarn (cf Pobl Vreizh e-skoaz "Peuple breton", Stad Roazhon (ha neket "Stad roazhonat") e-skoaz "Stade Rennais"). Ar yezhoù keltiek all a ra kemend-all: e kembraeg Gweriniaeth Ffrainc (ha neket Gweriniaeth Ffrengig), en iwerzhoneg Poblacht na Fraince (= Republik (ar) Frañs).--Trec'hlid mitonet 29 Mez 2010 da 10:57 (UTC)\nGall hag all[kemmañ ar vammenn]\nDizemglev zo war an doare da dreiñ? Un dra ordinal e n'eus forzh peseurt yezh, keta? Met n'afen ket da gemer ar yezhoù all evel skouer atav evit gouzout penaos e ranker lavarout hiziv traoù hag a vez lavaret abaoe pell e brezhoneg: pa vo ret klask traoù nevez e brezhoneg e vo abred a-walc'h.\nPetra eo an abegoù da lavarout Pobl Vreizh (ouzhpenn an dibab politikel) ha stad Roazhon? : n'eo ket anavezet an anv-gwan gant ar yezh-pobl. Met da gentañ-penn n'omp ket o plediñ gant ar yezh-pobl amañ (he lec'h zo dezhi a-hend-all, ha degemer dezhi e pep pennad ), gant un holloueziadur ne laran ket, un holloueziadur hag a anavez ar gerioù brezhon ha breizhat, gall ha saoz, stadunanat ha danat. Ma'z eo evit diskenn live ar wikipedia e-skoaz ar yezhoù all e vo graet hepdon.\nMa ne blij ket ar ger gall (na galleg ivez) , n'eus nemet goulenn skarzhañ ar pennad Inizi Gall .\nA-hend-all ez eus ur pennad gall e Geriadur an Here, hag a veneg an Dispac'h gall (ha ma kavan si en droienn n'eo ket er ger gall emañ). Siwazh n'eo ket hir a-walc'h evit komz eus gwir gall, lennegezh c'hall, gouarnamant gall, stad c'hall, ha me oar. Bianchi-Bihan 29 Mez 2010 da 11:43 (UTC)\nGwechall e ouie ar vrezhonegerien e rankent ober o amzer-soudard en arme c'hall da zifenn an impalaeriezh c'hall. Ha ne veze ket laret arme Frañs. 92.158.209.23 30 Mez 2010 da 12:51 (UTC)\nDiwar ar bajenn Pajennoù da nullañ[kemmañ ar vammenn]\nRummad:Skrivagnerien Bro-C'hall[kemmañ ar vammenn]\ndiezhomm, ur rummad skrivagnerien Frañs a zo dija.--Gwendal 24 Meu 2009 da 16:58 (UTC)\nGoullonderet e oa bet ar rummad gant Benoni. Din e vije bet ret goullonderiñ ar pennad all. Bianchi-Bihan 5 Ebr 2009 da 08:08 (UTC)\n. A-raok diverkañ e kavan gwell gortoz ali ar re all evit a sell ouzh eilpennañ an eil rummad hag egile pe get. Neal (Kaozeal) 7 Mae 2009 da 11:29 (UTC)\nMe 'zo a-du evit ma 'vefe eskemmet ar rummadoù, poellekoc'h e kavan. Ha neuze ma vefe skarzhet "skrivagnerien Frañs". --Y-M D 8 Mae 2009 da 18:21 (UTC)\nAr rummad-mañ pe egile a zo mat din, met ket an daou asambles.--Gwendal 8 Mae 2009 da 20:42 (UTC)\nBoas on da lakaat kemm etre Frañs, ar Stad m'emaomp, gant Breizh e-barzh neuze, ha Bro-C'hall, ent etimologel bro ar C'hallaoued, gant Breizh er-maez an taol-mañ neuze. Ma'z eer diouzh se e vefe tu da gaout daou rummad, unan ledanoc'h eget egile. --Fulup 30 Her 2009 da 17:10 (UTC)\nKompren a ran an doare o peus da zispartiañ an traoù met n'eo ket an implij am eus me merzhet. An dud a glevan me a ra dre vras gant Bro-C'hall evit an eil pe egile. --Y-M D 16 C'hwe 2010 da 13:50 (UTC)\nGraet 'vez ivez gant ar rummad:skrivagnerien Breizh, neuze skarzhañ ar rummad:skrivagnerien Frañs ha derc'hel Rummad:Skrivagnerien Bro-C'hall. Tu 'zo goulenn digant ur bot ober al labour.--Gwendal 18 Meu 2010 da 09:03 (UTC)\nBoas on d'ober evel Fulup, setu e c'hellfemp rummañ ar rummadoù skrivagnerien Breizh, skrivagnerien Bro-C'hall, ha marteze ivez skrivagnerien Gwadaloup, skrivagnerien Okitania,... er rummad skrivagnerien Frañs. --Yun (kaozeal) 18 Meu 2010 da 09:24 (UTC)\nA-du gant Gwendal. Biskoazh em buhez n'em eus graet gant ar ger Frañs (gant piv e vez implijet?), na dre gomz na dre skrid. Tour de France pe Tro Bro-C'hall du-mañ. Bianchi-Bihan 18 Meu 2010 da 09:45 (UTC)\nKaozeal:Tro Frañs 2010[kemmañ ar vammenn]\n*Setu amañ da-heul un eskemm hag a zo bet war ar bajenn Kaozeal:Tro Frañs 2010 :\nHa me marc'hhouarner abaoe ma oad tenerañ er c'hantved kozh , ha kustum da gomz eus se e brezhoneg abaoe pell, n'anaven betek-hen nemet Tro Bro-C'hall hag an Tour de France (evel ar Vuelta, ar Giro). Piv 'ta a ra gant Tro Frañs en hon c'hantved nevez? Bianchi-Bihan 5 Gou 2010 da 10:09 (UTC)\nEvit gouzout e c'heller bepred ober un tamm googleata hag e vo kavet .--Trec'hlid mitonet 5 Gou 2010 da 11:44 (UTC)\nMuioc'h a "Tro Bro-C'hall" a vez kavet.845.--Gwendal 5 Gou 2010 da 11:49 (UTC)\nMat e vije gwelout pegen kozh eo Tro Frañs. Evit Tro Bro-C'hall a vez klevet gant tud zo en RBI :[ http://sites.radiofrance.fr/chaines/france-bleu//?nr=1100d02afd707acb2d3799ba04178160&d786f1dae5f1abafa43db7cc6b9346eb_info_mode=infos&info_date=2010-07-03&info_tab=141878&info_refresh=on] Gant tud kozh ha ne gomprenont ket n'int ket modern moarvat. Bianchi-Bihan 5 Gou 2010 da 12:58 (UTC)\nGoulennet ez poa daoust ha graet e vez gant ar stumm-mañ-stumm en hor c'hantved-ni, setu tout. Diskouezet zo bet e oa eus an daou stumm ha mat pell 'zo, ha Tro ar Frañs ivez war ar marc'had gant ur radio , en deskadurezh . Ha m'en deus ar wikipeder-mañ-wikipeder dibabet ar stumm-mañ-stumm n'eo ket gwall afer, hag adkasoù a c'hall bezañ graet diboan.--Trec'hlid mitonet 5 Gou 2010 da 13:25 (UTC)\nOber ur goulenn ne vir ket a ober ur goulenn all, en ur gaozeadenn. N'on ket souezhet o welout Frañs en un program ofisiel gall e galleg. Un tammig muioc'h o welout ar Frañs gant Radio Kerne. To be poblek, michañs. Bianchi-Bihan 5 Gou 2010 da 13:36 (UTC)\nTro Bro-C'hall[kemmañ ar vammenn]\nTro Bro-C'hall war varc'h-houarn zo skrivet tost e pep lec'h, nemet evit Tro Frañs 2010 . Goulenn a ran e vefe an anv nemetañ evit an holl bennadoù. Bianchi-Bihan 20 Gwe 2010 da 05:33 (UTC)\nDieub[kemmañ ar vammenn]\nUn evezhiadennig: Skrivet eo: Pep implijer a zo dieub da implij ar stumm hag a fell, da lavaret eo pe Bro-C'hall pe Frañs.\nDre abegoù brezhonek n'haller ket kinnig ar frazenn-se en ur votadeg.\nMa c'haller brezhonekaat anezhi en un doare dereat, eo ret kompren e talv e c'hallo pep hini krouiñ rummadoù evel ma kar: Rummad:Skrivagnerien Bro-C'hall, an hini nemetañ a ran gantañ, ha Rummad:Skrivagnerien Frañs. Bianchi-Bihan 20 Gwe 2010 da 18:08 (UTC)\nA-raok votiñ e ranker en em c'houlenn peseurt ster a roomp d'ar gerioù Frañs ha Bro-C'hall hag eus petra hon eus ezhomm. Kavout a reer an daou c'her e brezhoneg, a-gozh : n'eus nemet teurel ur sell ouzh Geriadur Istorel ar Brezhoneg evit gwelet eo testeniekaet mat an daou en hor yezh. Ar gerioù "Gallaoued" ha "Frañsizien" zo gerioù brezhonek ivez. Ha ma n'eus ket gerioù deveret evel "frañseg", ne brou netra : n'emañ ket ar gerioù "suiseg" ha "belgeg" e brezhoneg ha koulskoude emañ ar gerioù "Suis" ha "Belgia". Daoust hag ar memes ster a vez roet gant an holl d'an daou c'her "Frañs" ha "Bro-C'hall" ? Se n'eo ket sur. E levrioù istor ha douaroniezh TES e welan e reer gant Frañs evit ar "C'hwec'hkorn" (Istor-Geografiezh, 6vet, p. 242 : "ar c'h-Côte d'Azur, e Gevred Frañs"), tra ma reer amañ e Wikipedia, gant Bro-C'hall evit se, e degouezhioù zo (ar pennad Var zo renket er "Rummad:Stêrioù Bro-C'hall" da skouer) ha gant Frañs e degouezhioù all (kumunioù ar Bouches-du-Rhône zo renket e-touez Kumunioù Frañs). An dra-se hon eus da sklaeraat ivez : daoust ha renket e vo ar pezh a denn da Vreizh e rummadoù ledanoc'h a denn da Vro-C'hall ? --Llydawr 21 Gwe 2010 da 16:47 (UTC)\nEvit respont d'ar goulenn diwezhañ: en ur wikipedia brezhonek, ne welan ket perak e rafemp. Bianchi-Bihan 21 Gwe 2010 da 18:03 (UTC)\nUn toullad traoù souezhus a vo kavet, se zo sur: evel ar Rummad Kumunioù Frañs en ur Rummad:Douaroniezh Bro-C'hall. Bianchi-Bihan 21 Gwe 2010 da 18:06 (UTC)\nEvidon eo Frañs=Bro-C'hall=France, met da ziwall a zo: n'am eus daveen ebet evit prouiñ kement-se, un ali eo. Evidon lakaat Breizh er rummad Bro-C'hall pe Frañs a zo un doare melestradurel da welet an traoù (an hini gall, ofisiel; ar pezh n'eo ket gwir en hor wiki: lakaet 'vez da skouer anvioù kumunioù Breizh gant un anv e brezhoneg, ha padal n'int ket ofisiel); da laret eo rummadiñ gant ar Stadoù nemetken, lakaet da vezañ ofisiel ganto o-unan. Rummadoù zo gant pennadoù enno renket hervez ar broioù, resisoc'h eo an doare-se d'ober d'am soñj.--Gwendal 21 Gwe 2010 da 18:36 (UTC)\nAlies em eus bet gwelet tud o tont da lavarout dimp "wikipedia n'eo ket ur geriadur", hag e brezhoneg e c'hoarvez alies e vije daou c'her (pe muioc'h ) da lavarout ar memes tra (evn/labous, beure / mintin, chal/lanv, ha nouspet hini all, Treger / Bro-Dreger ): n'haller ket ober ur pennad evit pep ger, neuze e ranker dibab unan, hag e-lec'h ur rummad:laboused e oa bet dibabet rummad:evned a gredan, ha ma'z eus daou ez eus unan a re. Ne lavaran ket n'eus ket eus ar ger Frañs, lavarout a ran n'eus ket ezhomm anezhañ er wikipedia. Ur ger Frañsizien zo, an hini nemetañ anavezet gant ma zud, met ma reomp gant Gallaoued, n'eus ket ezhomm anezhañ ken amañ. Ar gerioù frañses ha frañseg a zo anezho, a implijan a-wechoù gant tud all, ha belgeg, suiseg, stadunaneg ivez, ha magiareg a laran e-lec'h hungareg, evel ma vez lod o lavarout izelvroeg e-lec'h nederlandeg pe ar c'hontrol, n'em eus soñj ken: n'eo ket evit se o lakfen holl er wikipedia, ha da vihanañ evel anvioù rummadoù, rak n'eo ket ur geriadur hervez am eus komprenet. Rummadoù zo evel Rummad:Stêrioù Bro-C'hall, ha me gred em eus krouet un toulladig anezho, ha n'int ket bet implijet gant kalz tud, ouzhpenn din ha da daou pe dri all. Karout a rafen derc'hel d'ober ganto. Bianchi-Bihan 21 Gwe 2010 da 19:08 (UTC)\nAr pezh a zo bet meneget gant Llydawr a zo un lodenn eus an diviz a zo da gaout. Ha marteze ez eus ur c'hinnig ouzhpenn d'an 3 all d'ober : An diforc'h etre Bro-C'hall ha Frañs... Da welet ha da ginnig.\nAlies em eus bet klevet an dud a implije an daou c'her oc'h ober un diforc'h ideologel etre an daou, "Bro-C'hall" o vezañ tiriad ar republik war-bouez Breizh, ha "Frañs" o vezañ implijet evit ar Stad C'hall a-bezh, Breizh enni. Me avat ne ran diforc'h ebet, ha n'implijan nemet unan. Ne welan ket da betra mont da blantañ daou c'her e rann brezhonek wiki, kement hag ober e vefe ken aes ober gant an hini a vez anavezet e zeverañ gant ar brasañ niver (i.e. Gall, Bro-C'hall, hag all (pe ha gall?), kentoc'h eget frañsek, frañseg ha me-oar-me, rouesoc'h o implij). Ma ne fell ket deomp diskleriañ ez eus unan gwelloc'h eget egile e vo ret mat kavout kriterioù all.--Moran 12 Her 2010 da 01:52 (UTC)\nAn dibab ne vo ket gouzout ha reizh eo unan hag egile direizh, met divizout peseurt hini a vo dibabet evit aozadur Wikipedia vrezhonek. Evel ma 'oa bet graet gant Geografiezh ha Douaroniezh. A galon --Y-M D (kaozeal) 22 Gwe 2010 da 15:48 (UTC)\nKeit ma 'vo goulennoù, resisadurioù, divizoù, eskemmoù... da gaout ne vo ket digoret ar votadeg, gortoz a rin e vefe prest an holl. --Y-M D (kaozeal) 22 Gwe 2010 da 15:49 (UTC)\nMorse ne vo prest an holl. Neuze... Er wikioù all e c'haller kengaozeal e-pad ur votadeg. Bianchi-Bihan 22 Gwe 2010 da 16:42 (UTC)\nWar a seblant n'eo ket prest ar verourien: pell zo ne weler ket hini ebet ken dre amañ. Bianchi-Bihan 12 Her 2010 da 05:44 (UTC)\nN'ouzon ket evit ar re all, met amañ 'maon c'hoazh. Met karget-tre eo va implij-amzer setu e c'hellan nemet ober traouigoù bihan, met ket aozañ ar votadeg hag an diviz. N'eo ket 'vit-se e zisoñjan avat. Klask a rin... --Y-M D (kaozeal) 12 Her 2010 da 05:56 (UTC)\nPep implijer a zo dieub da implij ar stumm hag a fell, da lavaret eo pe Bro-C'hall pe Frañs\n... n'eo ket brezhoneg. Bianchi-Bihan 7 Du 2010 da 18:16 (UTC)\nYa gwir eo soñj 'm eus e poa lavaret pell 'zo, disoñjet 'm eus reizhañ. Met n'eo ket difennet d'an dud all d'en ober ivez, setu perak em eus diwarezet ar bajenn evit ma vefe reizhet an traoù. Ul labour hir ha torr-penn eo sevel framm ur vouezhiadeg ha n'eo ket direizh ober fazioù. A galon --Y-M D (kaozeal) 7 Du 2010 da 21:30 (UTC)\nA-zivout an diforc'h a vez graet etre Frañsizien ha Gallaoued[kemmañ ar vammenn]\nSetu amañ ur skouer eus ar c'hemm a vez graet etre Gallaoued (tud Bro-C'hall) ha Frañsizien (tud Frañs) kavet e-barzh Bue ar Zent (stumm tregeriek Buhez ar Sent - 1912) :\nDaou vla warn-ugent goude, Bretoned ha Gallaoued a roë eur roustad divezan da bôtred Bro-Zôz en Kastillon (17 a viz gouere 1453) : ar Fransizien a oa adarre mistri en o bro, a drugare Doue, dre skoazel Jann d'Arc hag Arzur Richemont. Bue ar Zent, 1912, p. 342. -- 16 Du 2010 da 08:49 (UTC)\nMat e vefe lakaat al linennoù-se (danvez holloueziadurel) er pennadoù a zere: Bretoned, Gallaoued ha Frañsizien. Bianchi-Bihan 16 Du 2010 da 14:53 (UTC)\nEmañ al linennoù-se er bajenn vat. War a welan () n'ouzez ket re vat pelec'h emaomp : e pajenn kaozeal Wikipedia:Kendivizoù reolata/Bro-C'hall pe Frañs ?.\nEr frazenn-se tennet eus "Bue a Zent" e komzer eus Bretoned ha Gallaoued o stourm dorn-ha-dorn : ur wech bountet ar Saozon er-maez e chom ar Frañsizien (ar Vretoned hag ar C'hallaoued) mistri en o bro. Gwelet a reer neuze an tri ger pep a ster resis dezho er memes frazenn : ar Vretoned (tud Breizh), ar C'hallaoued (tud Bro-C'hall) hag ar Fransizien (tud Frañs). A galon, --82.127.123.53 17 Du 2010 da 11:45 (UTC)\nKamarad dizanv, n'ouzon ket pelec'h emaon na petra a welan: krediñ a ran e c'hallfe bezañ ur skrid hag a rafe Frañsizion eus ar Vretoned adalek emgann Castillon, e 1453, 35 bloaz a-raok emgann Sant-Albin, ha 49 bloaz a-raok stagidigezh ofisiel Breizh ouzh Bro-C'hall e 1532. Met faziet on marteze. A galon. Bianchi-Bihan 17 Du 2010 da 14:05 (UTC)\nKamarad l(i)esanv, lenn mat ar bloaz : e 1912 e oa bet embannet Bue ar Zent, 380 vloaz goude unaniezh ofisiel Breizh ha Bro-C'hall e 1532, ha 123 bloaz goude nozvezh ar 4 a viz Eost 1789 ma voe lamet kement statud ofisiel a oa da Vreizh. Gant ar gerioù "Bretoned", "Gallaoued" ha "Frañsizien" e veze graet e 1912 ha kammamzeriet int bet e-barzh Bue ar Zent. Re ziwezhat evit mont da glemm avat. A galon --82.127.123.53 18 Du 2010 da 08:15 (UTC)\nKamarad niverennek, e 2010 ne lenner ket buhez ar sent ken, peadra da glemm memes tra. Bianchi-Bihan 18 Du 2010 da 12:12 (UTC)\nSkoazell:Enporzhiañ war Commons ur restr bet savet ganin[kemmañ ar vammenn]\nDa betra e servij ar pennad-se? ne welan ket mat. Bianchi-Bihan 16 Du 2010 da 14:57 (UTC)\nN'em boa ket taolet evezh a-raok ouzh ar frazenn-mañ:\nBezañ oberiant war ar wiki brezhonek, da lavaret eo kaout 200 degasadenn d'an nebeutañ;\nD'am soñj ez eus un dislavar: "kaout (sic) 200 degasadenn" n'eo ket bezañ oberiant, n'eo ket ober.\nMarteze eo ret kompren "ober" 200 "degasadenn", pe gentoc'h embannadenn? Ret e vije kompren: bezañ graet 200 embannadenn?\nD'am soñj avat n'eo ket trawalc'h evit bezañ oberiant. Din-me n'eo ket oberiant ken ar genlabourerien n'o deus ket embannet netra abaoe 6 miz. Hag evit bezañ oberiant, ha kaout gwir da votiñ, e kav din n'eo ket an niver a gont, met an oberiantiz er 6 miz (pe 12) a-raok. Lakaomp hennezh : ouzhpenn 200 embannadenn, met 10 hepken er bloaz-mañ, 20 er bloaz tremen. Din n'eo ket oberiant, ha ne dleje ket bezañ aotreet da gemer perzh: ma vefe goulennet 200 embannadenn en 12 miz tremenet da vihanañ ne c'hallfe ket, ha gwell a se. Bianchi-Bihan 27 Du 2010 da 05:33 (UTC)\nAdtapet diwar « https://br.wikipedia.org/w/index.php?title=Kaozeadenn_Wikipedia:Kendivizoù_reolata/Bro-C%27hall_pe_Frañs_%3F&oldid=860764 »\nKemmoù diwezhañ degaset d'ar bajenn-mañ d'an 27 Du 2010, da 05:34.


E 2 784 metr emañ ar gern. Abalamour d’an dilive bras zo etrezañ ha plaenenn Rousilhon, e kave d’an dud gwechall e oa ur pezh menez, uheloc’h eget ar re all e Katalonia an Norzh.  Gouzout a reer bremañ avat n’eo ket gwir hag ez eo uheloc’h ar menezioù Carlit pe Puigmal.\nBep bloaz d’an 23 a viz Mezheven, nozkent Gouel Yann (nit de Sant Joan), e vez graet un tantad e krec’h ar menez, e-pad un abadenn anvet Flama del Canigó (Flammenn Canigó). Chom a ra tud da nozvezhiañ en-dro d’an tantad ha gant lod e vez kemeret etivi da vont da enaouiñ tantadoù all e lec’hioù war an uhel dre Gatalonia a-bezh. Istimañ a reer e vez enaouet 30 000 tantad e Katalonia d’an nozvezh-se.\nAdtapet diwar « https://br.wikipedia.org/w/index.php?title=Canigó&oldid=1768128 »\nDernière modification le 5 Gwe 2017, à 13:16\nKemmoù diwezhañ degaset d'ar bajenn-mañ d'an 5 Gwe 2017, da 13:16.


Idwal Iwrch - Wikipedia\n(Adkaset eus Idwal Iwrch ap Cadwaladr)\nIdwal ap Cadwaladr (Ituvellus er skridoù latin, Judwald er skridoù saoznek kozh), anavezetoc'h evel Idwal Iwrch (Yuzwal Yourc'h, e brezhoneg), ganet war-dro 650 ha marvet e 720, a voe roue Gwynedd adalek 682 pe seik.\nMab e oa da Gadwaladr Fendigaid (Kadwalaer Benniget), roue Gwynedd.\nE-kerzh e ren eo e kreskas hag e kreñvaas rouantelezh Saozon Mercia, e amezeion er reter. Soñjal a reer en em glevas gant Brezhoned Powys da vont d'ober troiadoù brezel dre eno, en amzer ar roue saoz Coenred.\nDimezet e oa da Angharad Breizh, un iskis a anv: Angharad n'eo ket un anv a gaved e Breizh.\nE vab Rhodri Molwynog ap Idwal an hini a voe roue war e lerc'h.\nCadwaladr Fendigaid Rouantelezh Gwynedd\n682 – 720 War e lerc'h:\nAdtapet diwar « https://br.wikipedia.org/w/index.php?title=Idwal_Iwrch&oldid=1577509 »\nKemmoù diwezhañ degaset d'ar bajenn-mañ d'an 10 Mez 2014, da 17:10.


Yezh OSV - Wikipedia\nRenkadur hervez urzh ar gerioù\nEr yezhoniezh e vez implijet an termen yezh OSV evit komz eus yezh ganti da frammadur kevreadurezhel diazez an urzh renadenn ("O") - rener ("S") - verb ("V"). Anvet e vez ivez yezh OAV, da lâret eo renadenn - graer ("A") - verb.\nDa skouer e nandeubeg (nadëb):\nsamũũy yi qa-wùh\nsamũũyRENADENN yiRENER qa-wùhVERB\n"marzmouz tud debr"\n"An dud a zebr marmouzed"\nN'eo ket houmañ un urzh kavet stank e-touez yezhoù ar bed. Implijet e vez gant ar chavanteg (xavante) hag ur re yezhoù all komzet e Brazil, da skouer ar jamamadieg (jamamadi), an apourinaneg (apurinã), ar c'hayabieg (kayabí) hag an nandeubeg (nadëb). Implijet e vez ivez a-wezhoù gant ar sardeg hag ar yidicheg hag unan eus div urzh pennañ ar malayalameg an hini eo, a-gevret gant an urzh SOV.\nEilpennadur[kemmañ | kemmañ ar vammenn]\nImplijet e vez an urzh-mañ ivez gant yezhoù nann-OSV evit merkañ elfennoù pouezus ar frazenn, da skouer e saozneg:\nUrzh boas (SVO):\nIRENER loveVERB childrenRENADENN\n"Plijout a ra ar vugale din"\nChildren I love\nchildrenRENADENN IRENADENN loveVERB\n"Plijout a ra kalz din ar vugale "\nAdtapet diwar « https://br.wikipedia.org/w/index.php?title=Yezh_OSV&oldid=1480816 »\nKemmoù diwezhañ degaset d'ar bajenn-mañ d'an 4 Ebr 2013, da 22:51.


Buhez ar Sent/1912/Mac’harit-Mari - Wikimammenn\nBuhez ar Sent/1912/Mac’harit-Mari\n◄ Jerard Majella Mac'harit-Mari Lukas ►\nAr Plac’h eürus Mac’harit-Mari\nMac’harit-Mari Alacoque a deuas er bed en Lhauthecourt, en eskopti Autun, d’an 22 a viz gouere 1647, de ouel Mari-Madalen, hag a oe badezet tri de goude, da genver gouel sant Jakez.\nSklerijennet ha kennerzet gant an Otrou Doue, e valeas war hent ar zantelez adalek he blaveziou teneran. Ne oa c’hoaz nemet eur bugel hag e kave he dudi o chom en iliz, war he daoulin, he daouarn kroaziet, da ginnig he c’halon d’he fried eus an nenv. Ar binijen, evel eur c’harziad spern, a vire dinam bleuniou he gwerc’hded. Da eiz vla e kollas he zad ; he mamm a oa yost gant ar c’hlenved hag ar gozni ; bezan he devoe neuze kalz da c’houzanv abeurz ar plac’hed hag ar mevelien a veze war-dro an ti, mes kemer a reas skouer war an hini a zo dous hag izel a galon, hag en berr amzer, daoust d’ezi da vezan en kreiz ar bed, e pignas uhel en skeul ar zantelez. Da nao bla, e oe roët ôtre d’ezi da dostât evit ar wech kentan ouz tôl ar Zakramant, meulet ra vezo. Bara an Ele a reas da dân karante Doue kregi kement en he c’halon, ma weled, kouls lavaret, ar flammou anezan o sevel betek he genou hag he daoulagad. Bodan rê endro d’ezi ar vugaligou, evit deski d’eze gwirioneziou ar fe.\nO vezan roët he ger d’he fried eus an nenv, en em dennas er-mêz eus ar bed, ha da dri bla warn-ugent ec’h eas da leanez da Baray-le-Monial.\nAdtapet diwar « https://br.wikisource.org/w/index.php?title=Buhez_ar_Sent/1912/Mac’harit-Mari&oldid=37843 »\nKemmoù diwezhañ degaset d'ar bajenn-mañ d'an 27 Mez 2012, da 06:34.


Skorañ a reont ac’hanomp\nAdwelet ha c’hoari\nC’hoarioù evit adwelet\nPetra ober gant Kentelioù an Noz e miz Genver ?\nBloavezh mat deoc’h holl ! Brezhoneg ha plijadur evit 2022 ! E miz Genver, adkavit ac’hanomp evit obererezhioù liesseurt : sevel ur gronikenn gant Radio Naoned, stal ganañ, abadenn lenn evit ar vugale gant tud a-youl vat hag ar GDSK, Tro ha Bistro hag ur staj kanañ gant Al Loar ‘Gan. An holl ditouroù amañ…\nBy Degemer\t13 January 2022\tOff\nLizher-kelaouiñ miz Kerzu #2\nAdkavit el lizher-kelaouiñ-mañ titouroù diwar-benn ar staj kanañ a vo aozet d’an 29/01/2022, staj Penc’herieg a vo dalc’het d’ar 26 ha d’ar 27/02/2022, c’hoarioù enlinenn, ur video nevez gant geriaoueg ha mennozhioù evit ho profoù Nedeleg ! An holl ditouroù amañ !\nBy Degemer\t6 January 2022\tOff\nPetra ober gant Kentelioù an Noz e miz Kerzu ?\nTro ha bistro, Bodad Lenn, Rakletez Nedeleg, Kentel Lenn, stal sevel kronikennoù radio, Beilhadeg, stal ganañ, stal lavarout ur sorbienn. Stank-mat eo deiziataer miz Kerzu Kentelioù an Noz ! Adkavit an holl ditouroù amañ !\nBy Degemer\t29 November 2021\tOff\nEmañ Kentelioù an Noz o tuta !\nBy Degemer\t5 November 2021\tOff\nPetra ober gant Kentelioù an Noz e miz Du ?\nLinoengraverezh, lavarout ur sorbienn, kanañ, kentel lenn, staj un devezh, war roudoù ar sorbiennoù, pourmenadenn e Champtoceaux… Peadra a vo d’ober gant Kentelioù an Noz e miz Du ! Adkavit an holl ditouroù amañ !\nBy Degemer\t3 November 2021\tOff\nPetra ober gant Kentelioù an Noz e miz Here ?\nBodad lenn, sevel kronikennoù radio, c’hoariva, kentel lenn, kanañ, Tro ha bistro… Peadra a vo d’ober e-kerzh ar miz gant Kentelioù an Noz ! Adkavit an holl ditouroù amañ !\nBy Degemer\t4 October 2021\tOff\nAn distro eo ! Poent eo deoc’h en em enskrivañ !\nEnlinenn emañ kael ar c’hentelioù 2021-2022 war lec’hienn Kentelioù an Noz ! Gallout a rit en em enskrivañ evit ar bloavezh kentelioù a grogo d’ar 27 a viz Gwengolo. Adkavit an holl ditouroù diwar-benn an distro hag an enskrivadurioù amañ !\nBy Degemer\t7 September 2021\tOff\nPetra ober gant Kentelioù an Noz e miz Gouere ?\nE Gouel Broadel ar Brezhoneg e vimp d’an 3 a viz Gouere evit kinnig ar c’haraoke e brezhoneg, ha da heul e vo aozet ur staj ur sizhun e Sant-Ervlan ganeomp ! Adkavit an holl ditouroù amañ !\nBy Degemer\t23 June 2021\tOff\nPetra ober gant Kentelioù an Noz e miz Even ?\nAdkregiñ a ra tamm-ha-tamm an obererezhioù dre vezañs e Kentelioù an Noz ! Kentel lenn, bodad lenn, staj adwelout, stal ganañ… Adkavit titouroù ar miz amañ !\nBy Degemer\t3 June 2021\tOff\nPetra ober gant Kentelioù an Noz er sizhunvezhioù a zeu ?\nRedadeg 2021, staj adwelout, staj hañv… Kemeret e vo perzh ha kinniget e vo darvoudoù a bep seurt gant Kentelioù an Noz e miz Mae hag e miz Even ! Adkavit an holl ditouroù amañ !\nBy Degemer\t17 May 2021\tOff\nLe Baroudeur, 43 straed Marechal Joffre\nKDSK - Yezhoù ha Sevenadur\nSal C, 42 straed ar Pavezioù Uhel


Pajenn:Le Clerc - Ma beaj Londrez, 1910.djvu/193 - Wikimammenn\nPajenn:Le Clerc - Ma beaj Londrez, 1910.djvu/193\nc’hontrel eo a zo gwir. E tu-hont d’ar gonido o deus bet aboe, e fell d’imp c’hoaz envori an testenio eus ar garante virvidik hag eus an istim hep he far a zo bet roet da gannad ar Pab, ha dre-ze d’ar Pab e-unan, epad ar prozision : eur gentel vat eo bet evit ar brotestanted gwelet pegen start eo an ere a garante doujus a stag o c’henvroïz katolik ouz kador sant Pêr. Kaeroc’h so : laret a rêr zoken e oa eur bern anglikaned hag a zistagê hopadenno a enor wardro gant ar gatoliked pa dremene dirake an Otro ar c’hardinal Vanutelli. Eur forn c’hored, koulz laret, e oa an de-se ar ruio a zo endro da Gatedral Westminster. Penôs neuze n’an dije ket kroget an tan er c’hoad a oa enni, betek er c’hoad glas ?\nC’hoaz eur wej, tennet o devo katoliked Bro-Zôz ar brasan mad eus an dismegans grêt d’o Doue ha d’ê-i gant ar C’hentan ministr.\nHa, ma lezomp a goste breman, ar paour kêz Asquith, ma sellomp ouz ar c’hraso a zistro a zo koueet war ineo ar Zôzon digatolik evel eur c’hlizen ken talvoudus ha mac’h eo dous, nag a lec’h hon devo c’hoaz da vinnigan an Otro Doue ! Hen a oar, hag hen hepken, petra a zo tremenet en goeled o c’honsians ha pegement anê o deus en em laket en hent evit kerzet trezek ar wirione. Mes meur a hini ac’h ê dija peurc’hrêt gante o beaj, hag ar re-ze a c’hellomp o anaveout. N’eo ket aman avat e vo laret pet a zo anê, ha piw ec’h int : ne gomzin nemet eus distro eur gouent a-bez.\nBean a oa en Londrez eur gouent, ugent leanez enni, hag a veve herve ar relijion anglikan : roues (rare) eo ar sort kouencho, mes bepret e zo unan bennak hag en em lak dindan renadur eun eskob eus an Iliz Uhel. Ar gouent-man he devoa heuilhet pis ar c’hendalc’h Eukaristik, ha petra a reas ar\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Londrez,_1910.djvu/193&oldid=150170 »\nKemmoù diwezhañ degaset d'ar bajenn-mañ d'an 6 Meu 2019, da 18:32.


Ur vindrailherez M249\nAn M249 light machine gun (LMG, mindrailherez lijer), eus e anv ofisiel M249 Squad Automatic Weapon (SAW) graet ivez Light Machine Gun, 5.56 mm, M249 anezhi, zo stumm stadunanat ar vindrailherez belgiat FN Minimi, savet gant an embregerezh FN Herstal (FN).\nAn M249 a zo savet gant skourr stadunanat an FN anvet FN Manufacturing LLC lec'hiet e South Carolina. Implijet eo un niver bras a vindrailherezioù-se gant nerzhioù lu Stadoù-Unanet Amerika, an United States Armed Forces. Ar vindrailherez a zo bet lakaet e servij e 1984, goude ma voe lakaet war-raok evel an arm efedusañ e-touez ar re lakaet war ar renk evit bezañ armoù emgefreek an unvezioù bihan ouzh stourm. An M249 a ro an tu da unvezioù bihan niver an troadegiezh da gaout ur vindrailherez gant un niver a dennoù uhel, o tennañ resis hag hezoug evit bezañ fiñvet buan hervez penaos e tro an emgann.\nAn M249 a implij gazoù evit bannañ ar bolodoù. Aes eo cheñch ar c'hanol pa vez ezhomm gant an tenner. Un trebez gant daou troad a zo stag ouzh beg ar vindrailherez, tu zo lakaat an trebez tri troad M192 LGM ma vez c'hoant.\nGellout a reer lakat bolodoù doare gouriz-bolodoù pe gant kargerioù STANAG, evel ar re implijet war an M16 hag M4. Dre-se e c'hell tenner ar SAW implij kargerioù ar soudarded troadegiezh tro-dro dezhañ ma vez un arvar bras hag ez eo eñ hep bolodoù.\nUr soudard stadunanat o tennañ evel tan-harp gant un M249\nSoudardez stadunanat eus an US Air Force gant ar vindrailherez M249\nGourdonadenn tennañ gant an 249\nSoudarded Nerzhioù Emzifenn Japan (Jieitai) o teskiñ implij ar vindrailherez M249\nAdtapet diwar « https://br.wikipedia.org/w/index.php?title=M249_light_machine_gun&oldid=1797239 »\nArmoù an USMC\nKemmoù diwezhañ degaset d'ar bajenn-mañ d'an 10 Mez 2018, da 09:26.


12/05/2014 - Bretagne Info\nLa liste “Pour une Europe des peuples et des travailleurs” appelle à manifester le 17 mai à Nantes contre les répressions.\nLes candidates et candidats de la liste menée par Pierre Le Ménahès aux élections européennes «Pour une Europe des travailleurs-ses et des peuples» soutenue par le NPA (Nouveau Parti Anticapitaliste) et par la Gauche Indépendantiste Bretonne (Breizhistance-IS), appellent à manifester le samedi 17 Mai à Nantes contre les répressions et particulièrement en soutien aux blessés et inculpés de la manifestation du 22 février contre l’aéroport, à 15h devant la préfecture.\nUr rust a zegemer evit an UKIP e Edinburgh\nEr Rouantelezh-Unanet evel un tammig e pep lec’h en Europa e klask kilstourmerien a bep seurt, gouennelourien ha faskourien lakaat bec’h war an divroidi a vije kablus deus an enkadenn ha deus holl diaesterioù labourerien ar c’hevandir.\nSetu ma klask ar strollad UKIP (United Kingdom Independence Party/Strollad evit Rouantelezh-Unanet Dizalc’h) ober e vad eus an aergelc’h se evel ma ra an FN er c’hwec’hkorn da skouer.\nAn hevelep prezegenn pe dost a vez dalc’het gant an daou strollad : dispriz an estranjourien, ar repuidi ekonomikel (dreist-holl ar vuzumalned), tagañ ensavadurioù Europa, ha kanañ meuleudioù oad aour an trevadennoù hag an impalaerezhioù kozh. Hep ankouaat, anat deoc’h, derc’hel kaozioù disprizius diwar-benn ar maouezed hag an heñvelreizhidi.\nBoaz e vez ar vretoned da glevet Marine Lepen pe he zad tagañ hor yezh pe difennourien an disterañ galloud politikel e Breizh kar e lakafent en arvar unvaniezh sakr ar Frañs peurbadus.\nAn UKIP deus e du a embann faro pegen pouezus eo difenn ar « Britishness » hag identelezh ar rouantelezh e-lec’h ma vez taget. Da lavarout eo : e Skos gant an dizalc’hourien hag e hanternoz Iwerzhon.\nGouez d’ar sontadegoù e c’hellfent rastellaat un niver uhel-tre a vouezhioù e dilennadegoù Europa.\nDiaesoc’h e vo ar jeu er Skos moarvat.\nPa ouezer ne chom nemet ur c’hannad gant mirourien Londrez e Skos, enebourien daonet frankiz ar vro anezho, ez eo sklaer e vo ret d’an UKIP poaniañ war an dachenn evit bezañ degemeret kenkoulz e bro Alex Salmond. Disfi bras zo gant Skosiz ouzh an dud a vez ken prim o taoulinañ dirak galloud Londrez hag oc’h azeuliñ dirak dismantroù ur rouantelezh o deus c’hoant bras da guitaat.\nNigel Farage, penn listennad roll an UKIP evit mouezhiadegoù dibenn miz Mae a oa gortozet e Edinburgh d’ar Gwener 9 a viz Mae.\nTost da 500 den a oa deuet dirak ar sal e lec’h en doa gellet Nigel Farrage kaozeal dirak un nebeud tre a dud (un daouzek bennak !) ha kement mañ a drugarez d’ar polis a vire ouzh ar vanifesterien drouzus da vont pelloc’h. 500 den deuet diwar atiz an talbenn anvet Radical Independence Campain ha Strollad Sokialour Skos (SSP dizalc’hourien an tu-kleiz pellañ). Ur framm politikel an hini eo ar RIC evit strollañ ar sindikalourien, ar gwregelourezed, difenourien gwirioù mab-den, komunourien ha sokialourien a zifenn mennozh Skos dizalc’h en ur embann o c’hoant a justis sokial.\nUn digarez brav eo bet evite avat a-benn adembann ez eo stag an daou stourm hag evit dizkouez n’eo ket degemeret mat broadelourien ha faskourien an UKIP e douaroù ar « Rouantelezh » a zo sañset bezañ unanet, ha kabaliñ war an dro evit ma vo votet “YA” da vare ar referandum a vo dalc’het d’an diskar amzer e Skos.


Bevañ e Kebek - BreizhVOD\n25min2014 A-dreuz ar bed, Teulfilmoù\nMuioc’h mui a dud a vez dedennet gant Bro-Gebek. E-touez an danvez divroidi-se e kaver kalzig a vretoned hag un toulladig brezhonegerien yaouank a zibab mont da genderc’hel o studioù eno. Klask a ra ar film-mañ kompren petra a sach an dud war zu Bro Gebek. Tud yaouank o paouez en em gavet, met tud all ivez, lod anezho staliet da vat e Montreal pe kêr Kebeg abaoe 10 vloaz, 20 vloaz, pe 60 vloaz zoken….\nDre ur rummad poltredoù e vez dizoloet buhez ar vrezhonegerien divroet-se, penaos int bet degemeret, peseurt diforc’hioù zo bet etre mareoù disheñvel, peseurt sell a daolont ouzh o bro orin, penaos e vevont c’hoazh o identelezh doubl, breizhat ha kebekat….


Tirabad - Wikipedia\nTirabad zo ur gêriadenn vihan eus Kembre, e mervent Powys. Emañ war ribl ur stêr vihan, an Afon Dulas, hag en em daol en Afon Irfon. Emañ er c'hreisteiz da Llanwrtyd hag er biz da Llanymddyfri.\nEr reter d'ar gêriadenn emañ uhelennoù Mynydd Epynt hag er c'hornôg emañ ar goadeg anvet Coedwig Crychan. Un hent bihan a gas da Gynghordy, e Sir Gaerfyrddin, er c'hornôg ha da Llangamarch en hanternoz.\nDont a ra an anv Tirabad eus "tir" (douar) hag "abad", abalamour ma voe roet un tamm mat a zouar eno da Abati Ystrad Fflur gant Rhys ap Gruffudd, priñs Deheubarth, er bloavezh 1164.\nEvel e meur a lec'h all e kornad Mynydd Eppynt, e rankas kalz annezidi kuitaat ar gêriadenn da vare an Eil Brezel-bed, dre ma oa bet dibabet al lec'h gant arme Breizh-Veur da dachenn bleustriñ war an tennañ. Er bloavezhioù 1950 e oa kresket poblañs Tirabad en-dro pa voe plantet gwez er vro ha savet tiez nevez er gêriadenn.\n↑ A short history of Tirabad - St. David's Tirabad\nAdtapet diwar « https://br.wikipedia.org/w/index.php?title=Tirabad&oldid=1674301 »\nKemmoù diwezhañ degaset d'ar bajenn-mañ d'an 10 Kzu 2015, da 11:57.